
Segueix la reconstrucció 
de Can Vies malgrat 
el precinte de l’Ajuntament 

L'Ajuntament de Barcelona va precintar Can 
Vies la tarda del 19 de febrer tal per paralitzar 
les obres de reconstrucció. El mateix vespre, 
unes 200 persones es van manifestar fins 
al Districte per mostrar el descontentament 
amb aquesta prohibició i el dissabte següent 
es van reemprendre les obres de rehabilitació 
en un acte de desobediència per seguir 
reconstruint i omplint de vida Can Vies. 

Salvem 
les pensions 

L’Assemblea Salvem les Pensions de Sants, 
nascuda fa dos anys, està impulsant ara 
una campanya per aturar la privatització 
de les pensions i revertir la situació actual. 
A l’A Fons trobareu una anàlisi de les 
darreres reformes del sistema de pensions 
i les retallades que han suposat, a més de 
propostes i alternatives per garantir unes 
condicions de vida dignes per a tothom. 


Pàg. 12 

Miren Etxezarreta 

Economista del Seminari Taifa 
i col·laboradora de l'Assemblea Salvem 
les Pensions de Sants 



El Bloc La Bordeta, 
nou edifici ocupat per la PAH 

La Plataforma d'Afectats per la Hipoteca (PAH) ha celebrat el seu sisè aniversari, el diumenge 22 
de febrer, amb l’ocupació d’un boc de pisos buit de la Sareb a La Bordeta, al carrer d’Hostafrancs, 

3. El mateix edifici, que ja es va ocupar el novembre de 2011, amb el nom d’Habitatge 18N, va ser 
desallotjat poc després i des d’aleshores continuava buit. Ara, amb 1 ’ 'Obra Social PAH', acollirà a 12 

famílies que han estat desnonades. Pàg. 4 

EDITORIAL 

Benvingudes PAH 
i #Bloc aBoxdeta 


F a poc s’instal·lava la PAH 
Barcelona al barri de 
Sants, i des de LA BURXA 
ens en fèiem ressò com 
una oportunitat de seguir enfor¬ 
tint el nostre barri de Sants, el de 


les alternatives autogestionades i 
el del suport mutu. Durant el mes 
de febrer aquesta realitat s’ha fet 
encara més forta amb l’ocupació 
del Bloc La Bordeta per l’Obra Social 
la PAH. 


Aquest bloc té un valor especial 
per diferents motius que des de LA 
BURXA volem compartir: a més de 
ser el primer bloc recuperat per la 
PAH a Barcelona, cal recordar que el 
mateix bloc de pisos va ser ocupat fa 
quatre anys per l'assemblea indig¬ 
nada de Sants, i desallotjat dues set¬ 
manes després. Va ser una experièn¬ 
cia curta, però intensa i encara viva; 
les forces polítiques, policials i judi¬ 
cials van acabar amb els projectes 
que es volien construir en aquest es¬ 
pai, però no van aturar les aliances 
que van néixer i que han donat lloc a 
altres projectes al barri. 

Quatre anys més tard l’edifici 
continua buit, en mans dels espe¬ 
culadors de la SAREB —que té un 


95% de capital provinent dels fons 
públics—, un exemple més de la 
violència quotidiana a què ens 
sotmeten rescatant i protegint les 
propietats dels bancs i deixant que 
gairebé 90.000 pisos continuïn 
buits a Barcelona, mentre milers de 
persones i famílies són desnonades 
i tantes altres no poden ni pensar en 
accedir a un habitatge digne. Així, 
recuperar de nou l’edifici del carrer 
Hostafrancs 3 és deixar clar que no 
ens aturaran, que contra el poder 
dels capitals, les persones tenim la 
força de la justícia i del suport mutu. 

El #BlocLaBordeta és, doncs, un 
gran exemple de què podem fer 
apropiant-nos dels nostres drets a 
través de la desobediència col·lecti¬ 


va i de la solidaritat. Sempre és bo¬ 
na notícia que en barris combatius 
com són Sants i La Bordeta creixin 
projectes i iniciatives com aquesta, 
- i com també el recent grup d’ha¬ 
bitatge creat a Acció Llibertària de 
Sants -, que, des de l’acció directa 
i la mobilització social de base, 
assembleària i autogestionada, 
aconsegueixen fer el que les ins¬ 
titucions no fan ni volen fer. PAH 
Barcelona, #BlocLaBordeta, ben¬ 
vingudes al barri! 


L 1 ALTAVEU 

S'apzopa el 8 de mazç 


La Trama Feminista de Sants 


U n altre any s’apropa el 
8 de març, Dia Interna¬ 
cional de la Dona Treba¬ 
lladora. Com cada any, 
sortirem al carrer per fer sentir les 
nostres veus i plantar cara al patri¬ 
arcat. Cal recordar, però, que cada 
dia és 8 de març, i que cal lluitar 
dia rere dia per defensar els nostres 
drets, el dret a decidir sobre els nos¬ 
tres cossos, la nostra sexualitat i les 
nostres vides. 

Tan sols fa dos mesos que hem en¬ 
trat al 2015 i ja hi ha sis les dones as¬ 
sassinades pel terrorisme masclista 
als Països Catalans i onze al conjunt 


Te Kedas Donde Kieras 


E l dimarts 10 de febrer el Go¬ 
vern marroquí va comen¬ 
çar una macro-batuda al 
campament de migrants 
del Gurugú, situat a les proximitats 
de la tanca de Melilla, on van arres¬ 
tar centenars de persones de dife¬ 
rents orígens. Fent ús de la violència 
que caracteritza els cossos policials, 
el campament va ser arrasat pels 
antiavalots i cremat, deixant de¬ 
senes de persones ferides, algunes 
d'elles de gravetat, fruit de la vio¬ 
lència policial. Una mica més d'un 
miler de persones van ser detingu¬ 
des tant al campament del Gurugú 
com a la tanca de Melilla. Els dies 
següents la policia va fer incursions 
en diversos campaments de la pro¬ 
víncia de Nador i batudes racistes 


de l’Estat espanyol; i venim de l’any 
passat amb un resultat esfereïdor de 
102 dones assassinades per homes*. 
Davant d'aquest feminicidi no ens 
quedarem de braços plegats perquè 
la violència contra les dones ens 
afecta a totes. Si ens toquen a una, 
ens toquen a totes! 

En el marc del 8 de març hi ha 
plantejades unes jornades de llui¬ 
ta de Vaga de Totes, una iniciativa 
formada per dones diverses, de dife¬ 
rents edats i bagatges polítics i acti¬ 
vistes, per caminar cap a la vaga ge¬ 
neral —social i laboral, productiva i 
reproductiva, feminista i radical— a 
la primavera de 2015. 

La divisió sexual del treball és una 
realitat persistent i clau pel desen- 


a Tànger, on van detenir, almenys, 
cinquanta migrants. 

Les persones detingudes van ser 
pujades a més d'u—na vintena 
d'autobusos i traslladades a vuit 
ciutats del sud del Marroc Kelaa, Sa- 
fï, Essaouira, Chichaoua, Goulmima, 
Youssoufïa, El Jadida i Errachidia—, 
centres de detenció i diferents infra- 
estructures improvisades. Es desco¬ 
neix si el govern marroquí pretén 
abandonar-les a les fronteres del 
Sàhara occidental o a Algèria, o bé 
deportar-les als seus països d'ori¬ 
gen o a un tercer país —que po¬ 
dria ser Mauritània—, encara que 
aquesta última opció sembla la més 
plausible. 

No és difícil esbrinar qui està 
darrera d'aquesta macro operació: 
la Unió Europea ha pagat 10 mili¬ 
ons d'euros al Marroc per finançar 


volupament del sistema capitalista, 
divisió que afecta de manera espe¬ 
cífica a les dones, que continuen 
sent les principals responsables del 
treball domèstic i de cura. Segons 
l’INE* les dones feien el 2009 du¬ 
es hores diàries més de treball do¬ 
mèstics que els seus companys. Les 
reformes i retallades dels serveis 
públics han fet que aquest treball 
augmenti, complicant encara més 
la ja impossible conciliació entre 
els treballs remunerats i els treballs 
domèstics i de cura. En alguns ca¬ 
sos, l’estratègia ha estat contractar 
precàriament a altres dones, sovint 
migrades, perquè feren la feina que 
socialment estàvem ignorant. Mal¬ 
grat la invisibilització, i les pobreses 
i violències que d’ella se’n deriven, 
els treballs no remunerats són im¬ 
prescindibles a la nostra societat 


part de l'operatiu, especialment les 
identificacions que setmanes abans 
va dur a terme la Creu Roja a canvi 
de portar menjar a les persones del 
campament —i que han permès les 
posteriors detencions en una mos¬ 
tra més de com camuflen d'ajuda 
humanitària seu rol de sicaris de go¬ 
verns occidentals—. 

Per la seva banda, el ministre 
d'interior espanyol, Jorge Fernàn- 
dez Díaz, ratificava el mateix dia de 
l'operació al Marroc la decisió de 
l'executiu de legalitzar les devolu¬ 
cions en calent a la Llei de Segure¬ 
tat Ciutadana, deixant clar que tota 
aquella persona que salti la tanca 
serà expulsada immediatament i 
no tindrà ni tan sols el dret de peti¬ 
ció d'asil. I així és com la Unió Euro¬ 
pea, en connivència amb el Govern 
marroquí, es reafirma en la seva 


pel manteniment del benestar. 

Al nostre barri unes quantes do¬ 
nes estem organitzant el Comitè de 
Vaga de Totes de Sants per fer visi¬ 
bles reivindicacions al voltant dels 
treballs de cura de la vida i anar 
preparant entre totes la futura Va¬ 
ga de Totes. Convidem a totes les 
interessades a participar! 

Estigueu atentes a les convocatò¬ 
ries de març! 

*Dades de l’INE: 

www.ine.es/prensa/np669.pdf 


Convocatòria: 

yM manifestació nocturna perdo¬ 
nes, lesbianes i trans, a les 20b a la 
Plaça de Surtidor (Poble Sec) 


8 M manifestació a les 12b a Plça. 
Universitat. 


política assassina a la frontera sud: 
impedint la llibertat de moviment 
dels éssers humans, duent a terme 
deportacions forçades, assassinant 
a la tanca, finançant centres de de¬ 
tenció de migrants en tercers paï¬ 
sos i deixant clar que els principis 
de què presumeix només són vàlids 
per a un petit nombre de persones. 
Per a les altres tot s'hi val. 


CARTA 

Sant 

Toznem-hi 

Amadeus, Sants 


En Jordi Martí, Regidor —Xèrif del Dis¬ 
tricte tercer— no ha paït la seva derrota 
amb Can Vies, derrota que sembla ser 
també li pot haver costat la seva futura i 
obsessionada alcaldia de Barcelona. Tot 
aquest embolic l’ha dut a passar les nits 
amb terribles orgasmes amb crits inclo¬ 
sos, somiant que Can Vies s’ha conver¬ 
tit en un solar on el Districte ha decidit 
fer-hi una placeta molt maca amb el 
nom de Jordi Martí, amb la seva està¬ 
tua —marca Fabra— que fa la V amb els 
dits índex i mig en senyal de Victòria i 
el compromís de la Núria Feliu; algunes 
floretes al peu de l’estàtua.... Però quan 
es desperta dels somnis i recorda que 
Can Vies continua vivint i sent del barri, 
li entra un dolorós mal de ventre, i co¬ 
mença a pegar puntades de peu per on 
pot mentre pensa noves estratègies per 
eliminar definitivament Can Vies. 

Jo que sóc molt comprensiu amb els 
polítics, que tantes i tantes hores dedi¬ 
quen treballant per al bé dels ciutada¬ 
na, em sembla que al Regidor —xèrif del 
Districte tercer— li han fet una putada 
en fer-lo d’aquest districte, d’on ni en 
sap res ni ha fet cap esforç per saber-ne. 
Regidor, aquest districte històricament 
és dels més reivindicatius de Barcelona 
—dur molt dur— i no accepta ser ma¬ 
nat amb la incapacitat i intolerància 
d'un ciutadà de Sant Cugat, mostrada 
durant el seu mandat. Si l’haguessin 
fet regidor de Pedralbes-Sarrià segura¬ 
ment tot hauria sigut molt més fàcil; no 
hagués hagut d'entrar a l’Ajuntament 
per la porta falsa, no hagués estat xiu¬ 
lat durant el pregó de la Festa Major, i 
un llarg etcètera. Faci’m cas: en aquest 
districte d'honrats treballadors, i molts 
parats, la gent no està per hòsties i evi¬ 
dentment té mala llet, poca paciència i 
s’emprenya molt aviat i, a més a més, els 
agraden molt els focs artificials. 

Abans d'acomiadar-me, i pensant 
molt amb el Regidor, Xèrif del districte 
tercer, que no ens agafi una depressió, 
li proposo el següent: jo tinc amics va¬ 
lencians i com que s’acosten les falles 
li podríem dedicar un ninot. La fusta 
la demanarem a Can Vies ja que entre 
les obres que s’estan fent i les que con¬ 
tinuaran fent, els en sobra; ep! Que te¬ 
nim bons artistes, i els meus amics de 
València li posarien la pintura, i a més 
a més organitzarien un dineret amb la 
Rita, alcaldessa, i el Fabra, president; el 
de Castelló no, perquè es troba en una 
residència fent una teràpia sobre clep¬ 
tomania. Quedo a la seva disposició. 


MICRO OBERT ★ Envians el teu escrit a laburxa@gmail.com 

El Govezn espanyol 
i la Unió Euzopea s’alien 
amb el Govezn mazzoquí 
i financen l'expulsió 
f ozçada de més d'un milez 
de pezsones a Mazzoc 

El refugi 

del carrer Burgos 


Agus Giralt, Sants 


E l matí del 10 
de febrer, a 
través de les 
xarxes socials, 
molts veïns i 
veïnes comen¬ 
çaren a difon¬ 
dre una notí¬ 
cia: al carrer 
Burgos, a tocar de la parada de 
metro de Mercat Nou ,s'havia tro¬ 
bat l'accés a un refugi antiaeri. 
La troballa es va realitzar per les 
obres que a tocar del calaix s'es¬ 
tan realitzant. Els amants de la 
història van començar a espe¬ 
cular sobre la troballa, ja que a 
Sants, Hostafrancs i La Bordeta 
hi ha 122 referències a refugis an¬ 
tiaeris. Només al carrer Burgos 
n'hi ha quatre: el 197, el 548, el 653 
i el 722. Finalment el refugi apa¬ 
regut va resultar ser el 722. 

El Servei d'Arqueologia de Barce¬ 
lona, conjuntament amb la Unitat 
de Subsòl dels Mossos d'Esquadra, 
va retirar la runa que tapava l'accés. 
Rere el tapiat que segellava l'en¬ 
trada van trobar una galeria d'uns 
10 metres de llargada construïda a 
una profunditat d'entre 6 i 8 metres. 
Segons les dades extretes d'aquest 
primera inspecció aquest refugi no 
es va acabar i després de l'entrada 
només hi havia un parell de galeri¬ 


es inacabades excavades al subsòl 
col·lapsades. Pel que sembla, segons 
el mateix informe, el refugi va ser 
construït a una zona on el terra està 
compost per graves, un terreny poc 
consistent, mentre que en general 
els refugis antiaeris es troben exca- 
vats en argila o torturà, un substrats 
geològics molt resistents. Aquesta 
poca consistència podria haver pro¬ 
duït el col·lapse de les galeries i el fet 
que es desistís de construir-lo. 

La troballa de refugis a la ciutat 
no és un fet estrany, ja que se'n van 
construir, o com a mínim es van co¬ 
mençar a edificar, prop de 1.500, tal 
com consta al llistat de refugis an¬ 
tiaeris que la Junta de Defensa Pas¬ 
siva va fer durant el juliol de 1938. 
Molt sovint, sobretot en períodes 
pre-electorals quan s'incremen¬ 
ten les obres, alguna excavadora 
acaba destapant o enrunant algun 
d'aquests refugis. Si no hi ha la aler¬ 
ta del veïnat o si el fet no es posa 
en coneixement del Servei Arque¬ 
ològic les constructores, que temen 
les obres s'allarguin, sovint acaben 
tapant o destruint les troballes. De 
fet el mateix refugi 722 ja havia patit 
aquest fet l'any 2007 quan en un al¬ 
tre punt del carrer va aparèixer. 

Aquesta improvisació que acaba 
destruint el nostre patrimoni sense 
que ni tan sols es pugui estudiar i 
catalogar seria evitable ja que, com 
comentava abans, la Junta de De¬ 


fensa Passiva l'any 1938 va revisar 
pràcticament tots els refugis de la 
ciutat per comprovar que aquests 
complien els mínims de seguretat 
exigibles. Aquests registres van 
servir per donar un número a cada 
refugi i per elaborar una llista on 
apareixen tots i cadascun d'ells, re- 
ferenciats amb adreces. Una llista es 
va completar amb gran quantitat de 
plànols que encara es conserven a 
l'Arxiu Contemporani de Barcelona. 
Si tot això fos poc també existeix un 
aties dels refugis de Barcelona editat 
per l'Ajuntament i CLABSA que situa 
aproximadament tots els refugis. 

Per tot això quan una construc¬ 
tora destrueix un refugi no hauria 
de servir com a excusa que es digui 
que no es tenia constància de la se¬ 
va existència. De la mateixa mane¬ 
ra que quan es fan obres a edificis 
catalogat els arquitectes ho han 
de notificar; és imprescindible que 
quan han de treballar en un espai 
on està clar que hi ha un refugi se 
sàpiga prèviament. Si en plena guer¬ 
ra l'ajuntament barceloní va poder 
fer un llistat complet de les 1.500 
obres que s'estaven realitzant arreu 
de la ciutat no és admissible que els 
ajuntaments postfranquistes, actu¬ 
ïn sempre amb improvisació sobre 
aquest tema. 

Els refugis antiaeris no són bolets, 
no apareixen fruit de les espores ni 
per art de màgia, van ser construïts 


pels nostres avis i àvies quan els fei¬ 
xistes italians, pagats pels feixistes 
espanyols amb els diners que per¬ 
sonatges com Joan March havien 
robat, es van dedicar a bombarde¬ 
jar els nostres pobles i les nostres 
ciutats. Uns bombardejos que més 
enllà de guanyar la guerra es realit¬ 
zaven per doblegar i alliçonar a unes 
persones que somiaven en ser lliu¬ 
res, en gestionar igualitàriament les 
fàbriques i els transports, que somi¬ 
aven en apropar la cultura al poble 
o en fer servir el seu idioma sense 
cap complex d'inferioritat. Si volien 
guanyar la guerra no s'enten per què 
no van bombardejar algunes de les 
principals fàbriques de la ciutat i en 
canvi sí que ho van fer sobre barris 
populars. No, el que volien anava 
més enllà de guanyar la guerra, vo¬ 
lien esclafar i anorrear les ànsies de 
llibertat. 

Enmig de la guerra, enmig dels 
bombardejos, enmig de les mancan¬ 
ces, enmig de tots els horrors, enmig 
de la por, enmig dels que aprofita¬ 
ven el caos per matar a qui pensa¬ 
va diferent, els nostres avis i àvies 
s'organitzaren per edificar refugis 
a tota la ciutat. Ho feren partint del 
desconeixement, amb la bona vo¬ 
luntat i el suport de l'administració, 
però amb poc més. Treballaren tots, 
les dones, els homes i els nens, que 
com recorden encara molts testimo¬ 
nis en molts casos baixaven fins als 


túnels per pujar les gavetes de terra. 
S'organitzaren aprofitant les xarxes 
socials que ja existien, per carrers, 
per comissions de festa, per entitats, 
per agrupacions sindicals o coope¬ 
ratives. I un cop més, junts, ho varen 
fer possible. 

Tot i que encara no s'haurà en- 
tregat l'informe definitiu sobre la 
conservació de refugi, tot fa pensar 
que aquest serà negatiu. El web del 
Servei Arqueològic de Barcelona 
destaca que “no es es van arribar a 
construir o executar la totalitat dels 
1.400 refugis de la ciutat, ja fos per 
motius tècnics o per la idoneïtat dels 
terrenys on s'havien d'excavar.'' Però 
que no estigui acabat és un motiu 
suficient per justificar-ne la seva 
destrucció? Haurem d'esperar que 
la propera descoberta coincideixi 
amb els vistiplau dels arqueòlegs i 
que el refugi es trobi en una zona on 
es pugui conservar? 

Com comenten els membres de 
l'Associació de Veïns de Badal, el fet 
que a l'espai del refugi del carrer 
Burgos s'hagi d'edifïcar un dipòsit 
pluvial permetria fàcilment modi¬ 
ficar uns metres la construcció. No 
hauríem d'aprofitar aquesta des¬ 
coberta per, com a mínim, col·locar 
un vidre que ens permeti veure des 
del carrer com eren els refugis dels 
nostres barris i poder-ho explicar a 
tothom? 


Obres al carrer Burgos 


AGUS GIRALT 

La PAH Barcelona celebrem 6 anys de lluita pel dret 
a l'habitatge i ocupem un bloc de pisos per a famílies 


Marta Salgot, Sants 

O uantes ganes teníem 
de que arribés aquest 
diumenge 22 de Fe¬ 
brer!. La PAH Barcelona 
celebrem 6 anys de llui¬ 
ta pel dret a l'habitatge 
i empoderament col·lectiu, i ocu¬ 
pem un bloc de pisos per a famílies 
de l'Obra Social a Barcelona. 

Tot a punt i tenint cura fins a l'úl¬ 
tim detall, de bon matí sortim des 
del local de la PAH Barcelona, car¬ 
rer Leiva 44, de rua pel barri. Ens 
acompanyen els col·lectius de AAVV 
La Bordeta, Can Batllo, Centre Social 
de Sants, Som Can Vies, Assemblea 
i5m, barris veïns , comPAHs, amics 
i familiars de tota Catalunya. A rit¬ 
me de batucada, acompanyades pel 
compàs de la «Banda La Mandan- 
ga'', cridem veu en alt de ‘Avui Es 
Pot', ‘Gent sense casa, cases sense 
gent', ‘lluitarem i lluitarem per la 
ILP habitatge presentada al Parla¬ 
ment' i contagiem d'alegria a totes 
les persones que ens estan veient i 
que acaben unides en la nostra ruta. 

En acabar el recorregut, desco¬ 
brim el nostre objectiu, que estava 
cobert i discret, a ritme de tambors. 


Sorpresa!! presentem a totes les 
companyes i veïnes el Bloc recu¬ 
perat, fins ara mort, al que anome¬ 
nem La Bordeta, un edifici que amb 
TObra Social de la PAH recupera 
la seva funció social reallotjant a 
famílies que han esgotat totes les 
vies administratives per accedir a 
un habitatge. 

Rialles, abraçades, llàgrimes 
d'emoció i alegria en saber que 
aquestes famílies avui tindran un 
sostre on viure. Posteriorment fem 
una roda de premsa per explicar 
el perquè d'aquesta recuperació. 
L'Obra Social de la PAH ha recu¬ 
perat més de 30 edificis de les ur¬ 
pes de bancs i fons voltors, 13 dels 
quals propietat de la Sareb. Hem 
reallotjat unes 2000 persones, i 
demostrem dia rere dia que amb 
la desobediència civil aconseguim 
solucions a la situació d'emergèn¬ 
cia habitacional que patim i que 
lamentablement l'administració 
no soluciona. 

Mentre fem l'aperitiu, el gran 
equip de la comissió cuina ism 
ens està preparant una suculenta 
paella de verdures que ens ajuda¬ 
rà a reposar les nostres energies. 
Juntament amb unes postres i un 
deliciós cafè, donem per acabat el 


descans i ens apropem a la torreta 
de la Plaça Joan Corrades per co¬ 
mençar el Photocall. Què divertit! 
fem cua en parelles i corre corre... 
cada sis segons una foto, a veure 
qui la fa més divertida. 

No ens podem oblidar dels nos¬ 
tres petits, que també tenen a la 
plaça el seu espai de jocs i entre¬ 
teniment ,on gaudeixen un munt. 
A continuació, la companyia “Tea¬ 
tre Sobre La Marxa" posa en escena 
una obra espectacular: ‘Les 3 cerdi- 
tas desahuciadas'. Triomf garantit. 

Per berenar no podia faltar el pas¬ 
tís d'aniversari i per culminar l'acte 
el nostre comPAH Rubén Naro que 
ens delecta amb la seva música 
d'autor, fusió flamenc Pop/Funk. 

Acabem aquest gran dia esgota¬ 
des, però amb el cor més fort que 
mai per seguir lluitant, perquè ‘Sí 
EsPot!' 



Bloc ocupat per la PAH el 22 de febrer a La Bordeta 


PAH 


Permisos versus precintes 


Elba Mansilla, Sants 


D issabte 21 una vintena 
de persones es reuniren 
a Can Vies de bon matí 
per aixecar la persiana 
en la primera jornada de recons¬ 
trucció després del precinto muni¬ 
cipal, sota amenaça de multa per 
incórrer en un delicte de desobe¬ 
diència. Les traves administratives 
per la manca de permisos i l'asset- 
jament policial que denuncien els i 
les participants del centre social, se 
sumen al cada cop més difícil accés 
a l'edifici des d'una plaça de Sants 
en obres, i l'arranjament del Calaix 
de la vergonya instal·lat en la provi- 
sionalitat a perpetuïtat. 

L'entrada a Can vies està bloque¬ 
jada per una doble tanca, el final del 
laberint simbòlic que ens condueix a 
les portes de l'autogestió. L'accés des 
de la placeta a l'antiga capella ens 
mostra els primers resultats d'unes 
obres que avancen a poc a poc, amb 
les dificultats que comporta soste¬ 
nir els projectes autogestionats i 


els processos a mig-llarg termini. El 
terra del primer pis ja està comple¬ 
tament anivellat i la retirada dels 
encofrats deixa veure un sostre cada 
cop menys foradat. La sala d'ofïcis ja 
té cara i ulls, amb les eines recobrint 
les parets i sacs de material per tot 
arreu. Tot i que la millor notícia si¬ 
gui, potser, que la cafeta, l'espai so¬ 
cial de la planta baixa, a falta d'una 
capa de pintura, està tant avançat, 
que ben aviat es podran començar a 
programar activitats obertes. 

No ens van desallotjar, no ens 
precintaran 

L'Ajuntament de Barcelona va pre¬ 
cintar Can Vies la tarda del 19 de 
febrer. La Guàrdia Urbana es va pre¬ 
sentar a l'edifici, i segellà l'accés per 
paralitzar les obres de reconstrucció 
de l'edifici. Les amenaces del consis¬ 
tori es concretaven d'aquesta mane¬ 
ra en la prohibició de continuar amb 
la rehabilitació. A partir d'aquell 
moment, les persones que accedei¬ 
xin al centre social estaran incor¬ 
rent en un delicte de desobediència, 


amb penes que poden oscil·lar entre 
els 300 i els 3000c. En resposta al 
precinte, en un parell d'hores es van 
aplegar a la plaça de Sants dos cen¬ 
tenars de persones, que van marxar 
per la carretera de Sants fins a la seu 
del districte a mostrar els seu des¬ 
content amb la prohibició del con¬ 
sistori, i a deixar clar que “seguirem 
reconstruint i omplint de vida [Can 
Vies], digui el que digui un paper 
de l'Ajuntament", i afegien “De les 
seves runes aixecarem un nou Can 
Vies. De la seva ciutat morta aixeca¬ 
rem la nostra ciutat comuna." 

Realitats paral·leles 

Les declaracions públiques del por¬ 
taveu de l'ajuntament evidencien 
els conflicte obert legalitat-legiti- 
mitat, entre el posicionament de 
l'administració i del centre social. 
L'ordre de cessament de les obres 
ha coincidit amb la celebració de la 
primera ronda de judicis contra els 
i les represaliades durant les mobi¬ 
litzacions de l'#EfecteCanVies. La 
condemna més alta dictada fins al 


moment s'enfila fins als 3 anys i 9 
mesos, per a un jove de 19 anys sen¬ 
se antecedents penals. 

El conflicte latent que s'amaga ra- 
dera d'aquest estira i arronsa, no és 
altre que la confrontació entre dues 
formes antagonistes de fer políti¬ 
ca local: d'una banda, la de l'actual 
inquil·lí del consistori en precam- 
panya electoral, que troba en Can 
Vies la seva particular espasa de 
Damocles. De l'altra, Can Vies, amb 
la seva visió del món, fonamental¬ 
ment pràctica, territorialitzada i 
encarnada. Trobem en les sàvies i lú¬ 
cides paraules de Chris Elham, una 
reflexió al voltant de la dinàmica 
de barri identificada a la Barcelona 
de començaments del segle XX, que 
pensem ens serveix per interpretar 
què passa avui al barri: “[Represen¬ 
tava una cultura poderosa d'identi¬ 
tat local, un esprit de quartier (es¬ 
perit de barri), resultat dels extensos 
vincles afectius que generaven els 
rituals del recolzament mutu, la 
solidaritat i les relacions socials 
directes de la vida de barri. Era, en 


esència, una cultura de defensa, una 
celebració radical del grup local i de 
la integritat del seu entorn de vida, 
basat en l'assupció que dia a dia es¬ 
tava estructurat a favor d'«ells» i en 
contra de «nosaltres»." 1 

Un conflicte de models de ciutat i 
dinàmiques de barri. Un diàleg, de 
vegades conflictuat, entre visions 
hegemòniques i contrahegemòni- 
ques de construir realitat local, que 
troben, avui i aquí, en el binomi per- 
mís-autogestió la màxima expres¬ 
sió i simbolisme. 


1. Elham, C (2005) La lucha por Barcelona: 
Clase, cultura y conflicto 1898-1937. Madrid, 
Alianza editorial. Pàg.72. 


Tens un negoci a Sants? 

Anuncia’t 

a La Burxa! 

★ 

Consulta les tarifes a laburxa.cat 
o escriu-nos a laburxa@gmail.com 

Actualitat I 5 


Sants dedica el dia 
internacional de la llengua 
materna a l'amazig 

Per celebrar el Dia Internacional de la Llengua Materna, la Taula Intercultural 
de Sants, Hostafrancs i la Bordeta va dur a terme, el dissabte 21 de febrer, 
un acte de reconeixement de la diversitat lingüística a Catalunya, on conviuen 
prop de 300 llengües. Enguany l’acte s’ha dedicat a la llengua Amazic. 


Vaga de totes 



Aziz Baha, Sants 


E l Dia Internacional de la 
Llengua Materna, fixat per 
l'Organització de les Naci¬ 
ons Unides per a l'Educació, 
la Llengua i la Cultura amb l'objectiu 
de celebrar i reivindicar els drets de 
totes les nacions i pobles del món 
a mantenir la seva pròpia llengua, 
s’utilitza pels poders neoliberals 
per estendre la seva hegemonia ar¬ 
reu mitjançant la imposició de la 
llengua de "l'imperi "com el francès, 
l'anglès i l'àrab en comptes de les 
llengües minoritzades i autòcto¬ 
nes com l'Amazic (berber), Quítxua, 
Maya, Kurd i moltes altres. 

En aquesta data s’ha de posar 
l'èmfasi sobre l'amenaça a la diver¬ 
sitat lingüística i cultural del món, i 
reflexionar i defensar el dret a l'exis¬ 
tència, la continuïtat i la promoció 
de les més de 7000 llengües del món 
amb tota igualtat. 

Cada 21 de febrer s'escolta mas- 
sivament parlar de la Francofonia, 
la Hispanitat i l'Arabització i altres 
invents i instruments colonialistes 
i neocolonialistes, en la seva incan¬ 
sable màxima explotació de les ri¬ 
queses dels països de l'Àfrica, Àsia i 
Amèrica llatina i conquesta de nous 
mercats econòmics al món. Malgrat 
això, moltes llengües que es volen 
eliminar segueixen vives i resis¬ 
tint. És el cas de la llengua amaziga 
que es parla per una població de 
30.000.000 individus a Tamazgha 
(Nord d'Àfrica). 

L'amazic ha sobreviscut a la polí¬ 
tica de la imposició de l'àrab pel po¬ 
der polític i religiós que tenen com 
a ideologia la referència araboisla- 
mista. S'han provat i es proven dife¬ 
rents receptes de la generalització 
de l'àrab i el francès; els règims an- 
tipopulars de Tamazgha han portat 
a la marginació de la llengua mater¬ 
na —l'amazic— i la seva reducció a 
l'àmbit domèstic i tribal. Al llarg de 
segles, han sembrat el sentiment 
d'inferioritat entre els portadors 
de la cultura amaziga. I, des d'una 
manipulació practicada pels instru¬ 
ments del poder, han creat l'autodi 
de molts i moltes amazigues vers la 


pròpia identitat. Aquesta situació 
d'incomoditat provoca una cerca — 
amb certa inconsciència— d'ama- 
zics i amazigues d'afiliar-se en el 
que es considera llengua àrab, o ben 
dit, la darija —l'àrab dialectal dels 
països nord africans—. Així, fins els 
anys noranta, data de l'inici de l'ai¬ 
xecament amazic —primavera ber¬ 
ber—, s'ha anat creant un clima de 
prohibició i supressió de l'amazic en 
les diferents institucions de les soci¬ 
etats nord-africanes, des de l'escoles 
i l'administració pública i privada 
fins els espais públics urbans. 

Pel que fa a l'actualitat, encara no 
podem valorar l'estat de tamazight 
—llengua amaziga— com a salvat. 
El discurs polític del poder domi¬ 
nant fa referència a l'amazic com a 
llengua morta, però l'extinció d'una 
llengua succeeix quan tots els seus 
parlants han desaparegut o l'han 
substituïda per una altra. En el cas 
de tamazight, no estem davant de 
cap circumstància d'aquestes. Al 
contrari, i malgrat tot, la cultura i 
llengua amazigues queden lluny 
de ser d'una minoria; els amazics, 
ètnicament, són la majoria al Nord 
d'Àfrica i la seva llengua està for¬ 
tament conservada i present en el 
bilingüisme o el trilingüisme cor¬ 
responent a cada grup o població 
d'aquests territoris. Els i les amazi¬ 
gues celebren avui els progressos 
en la lluita del seu moviment que 
treballa per la dignitat de la persona 
i el poble amazics. Avui dia podem 
parlar de l'existència d'un cert esta¬ 
tut jurídic de la llengua amaziga, tot 
i la seva insuficiència total. Així ma¬ 
teix, hem vist com els règims dels 
dos països principals del nord de 
l'Àfrica, Algèria (el 2002) i Marroc (el 
2011) han inclòs en les seves respec¬ 
tives constitucions la llengua ama¬ 
ziga com a realitat del poble. Sens 
dubte, es tracta d’una política de 
façana, ja que han passat anys sense 
cap mena de normalització i ni pro¬ 
moció del seu ús a l'esfera pública i 
administrativa i política. La finalitat 
és fer callar la veu del mateix movi¬ 
ment amazic i de les organitzacions 
nacionals i internacionals de drets 
culturals i lingüístics. 


Jordi Esteban, Sants 

Com a ponent de la taula ro¬ 
dona i membre de la CAL, la 
Coordinadora d’Associacions 
per la Llengua Catalana, he 
remarcat que cal promoure 
el reconeixement actiu de la 
diversitat lingüística a Cata¬ 
lunya, entesa com a enriqui¬ 
ment i com a oportunitat. 
Enriquiment, per la multipli¬ 
citat de visions del món que 
aporta. Oportunitat, perquè 
a Catalunya avui hi ha gent 
competent en els principals 
idiomes del món. 

He remarcat la necessitat 
que el català, llengua mino- 
ritzada com ho són moltes 
de les que conviuen amb no¬ 
saltres, sigui la llengua de 
prestigi, convit i comunicació 
entre tots. He posat l’èmfasi 
que l’harmonia entre llen¬ 
gües només s’anirà teixint en 
la mesura que s’entrellacin 
les persones que componem 
el país i, per això, he fet explí¬ 
cita la necessitat de consoli¬ 
dar iniciatives de la societat 
civil que desmuntin la mera 
coexistència de les cultures, 
facilitin la confluència d’uns 
i altres, promoguin la convi¬ 
vència, generin participació i 
reclamin el compromís de fer, 
entre tots, un país nou i més 
just. Els projectes Xerrem i 
Junts de la CAL formen part 
d’aquesta llista d’iniciatives. 

D’aquest primer acte se 
n’ha valorat positivament 
tant la lectura de textos de 
diferents escriptors d’arreu 
del món com la taula rodona 
i l’audició en viu de música i 
cançó. Ben segur que no serà 
el primer. 


Vaga de totes, Sants 


D ones, lesbianes, trans, 
treballadores sense con¬ 
tracte, sense papers, 
aturades, jubilades, tre¬ 
balladores informals i altres, en la 
pràctica, han quedat excloses del 
model tradicional de vaga. La radi- 
calitat de la nova forma de vaga que 
proposa la iniciativa “Vaga de Totes” 
resideix en què té per objectiu aple¬ 
gar una força tal que posi en jaqueal 
sistema capitalista, incorporant la 
visió dels feminismes que fa temps 
que denuncien com la feina repro¬ 
ductiva, les feines feminitzades i ra- 
cialitzades, el consum o el model de 
familía nuclear suposen la base de 
la forma d’explotació capitalista. 

Però, com es prepara una Vaga 
de Totes? 

Ja fa gairebé un any que centenars 
de dones, lesbianes i trans s’han 
embarcat en la tasca d’imaginar 
una vaga alternativa. Després de la 
jornada de lluita del 22 d’octubre, la 
xarxa ha anat creixent més i més en 
forma de comitès de barri i de poble. 
La seva tasca local, a vegades no tan 
visible com són les accions centra¬ 
litzades, és una de les potencialitats 
del projecte. Reviure la Barcelona 
dels barris, aquest cop, de la mà de 
dones, lesbianes i trans: ja a la va¬ 
ga de lloguers de 1931, les dones i els 
nens van tenir un paper fonamen¬ 
tal i, segurament, encara està per 
descobrir. 

Apostar per respectar els ritmes 
col·lectius, l’autonomia dels grups 
locals i la potència reproductiva de 
les idees i propostes dels diferents 
“nodes” està fent possible el mante¬ 
niment del projecte, tot i la tendèn¬ 
cia dels últims temps als “acontei- 
xements” convulsius i puntuals. És 
per això que la Vaga, ja convocada 
pel pòxim 19 de maig, serà només un 


primer moment d’acció - esperem- 
trencadora que doni pas a la revo¬ 
lució constant de les eines de lluita. 
Com s’ha dit més d’un cop: “...i fins 
que totes les vagues siguin vagues 
de totes”. 

Tot i la voluntat d’arribar a un 
acord amb els sindicats “més afins”, 
no ha estat possible aconseguir una 
convocatòria sindical. No obstant 
l’esforç diari de moltes companyes, 
els sindicats, com bona part de la so¬ 
cietat polititzada, encara no han in¬ 
corporat al seu si les demandes femi¬ 
nistes. Les estructures, dinàmiques 
i automatismes són allò més ardu 
de canviar; no els discursos o les eti¬ 
quetes. És per aquest motiu que una 
vaga diferent ha d’aspirar també a 
introduir-se en tots els racons de la 
vida quotidiana, de la vida privada, 
en les relacions personals, en totes 
les cases, en tots els cossos. 

L’assemblea o grup motor de la Va¬ 
ga de Totes i l’assemblea de coordi¬ 
nació de comitès convoca trobades 
setmanals. La comissió d’extensió 
fa xerrades a diferents indrets per 
motivar la creació de grups locals. 
Pels dies 6 i 7 de març s’estàn convo¬ 
cant jornades de lluita: els comitès 
estan preparant diverses activitats 
als seus barris i haurà també accions 
centralitzades. Ben aviat tindrem a 
les mans un fancine que s’està im¬ 
primint a Can Batlló amb una revi¬ 
sió de la feina feta fins ara... Aquest 
és el quotidià de la Vaga de Totes i 
esperem poder veure els seus fuits 
en els propers mesos. 

No està clar encara quina forma 
exacta tindrà la Vaga del 19 de maig: 
el que s’està construint, dia a dia, és 
un “laboratori d’experiments”. Es¬ 
tem experimentant, creant, conei¬ 
xent-nos. Intentant créixer de forma 
expansiva i horitzontal. La jornada 
del 19 de maig marcarà, segurament, 
el camí a seguir després. Confiem en 
què sigui un camí alliberador. 


AMICS DE LA BURXA 


“Volem estar 
units amb el barri” 


Entrevista a Roberto, 

propietari de la Pizzeria Restaurant Putxinel·lis, 
Carrer Salou, 23 


Ouè us va portar a obrir la piz¬ 
zeria fa tres anys? 

Sóc de Nàpols, on he treballat fent 
pizzes, també a Londres, i sempre 
m’ha agradat molt. M’agradava la 
idea d’obrir una pizzeria i volia que 
fos amb la massa napolitana i amb 
productes italians, que no fos in¬ 
dustrial ni congelada. Com amb la 
crisi van baixar els preus dels llo¬ 
guers i dels traspassos vam obrir 
la pizzeria amb un amic, que ho va 
deixar quan va tenir els fills. 


Perquè vau decidir obrir-la al bar¬ 
ri de Sants? 

De fet, ja havia treballat aquí i em 
va agradar el barri, el veia molt ca¬ 
talà i volia fer una pizzeria de barri, 
per no tenir sempre a turistes. En 
tres anys hem multiplicat les perso¬ 
nes que venen perquè la millor pu¬ 
blicitat és el boca a boca que es fa 
en un barri. 

Per què vau decidir anunciar-vos 
a La Burxa? 

La Burxa és un diari del barri i volí¬ 
em estar més units amb el barri. 


Com més us vau donar a conèixer? 

Amb flyers, a través de la pàgina 
web, porta a porta, portals d’inter- 
net que fan reserva on line... 

Com valores l’experiència i com 
veus el futur? 

Veig més oportunitats, vull fer tam¬ 
bé classes de pizza per nens, con¬ 
tinuar amb el menjar per celíacs i 
tornar a activar una paret que te¬ 
nim per exposar el treball d’artis¬ 
tes. Volem interactuar sempre amb 
la gent i la millor manera és fer-ho 
amb un barri unit com aquest. 

RETALLANT LES PENSIONS 
EN BENEFICI DE BANCS 
I CAIXES 


Autoz: Àlex Tisminetzky, Sants 


O ualsevol veí pot comprovar 
passejant per Sants la multi¬ 
plicació de les propagandes als 
aparadors de pensions priva¬ 
des: «Asseguri’s el futur», «Tin¬ 
gui una jubilació daurada», ens 
repeteixen des de cartells plens de colors i 
somriures. Aquest discurs que es propaga rà¬ 
pidament per tot el país és tan senzill com 
pervers: «mai podràs gaudir d’una pensió pú¬ 
blica digna, així que posa els teus estalvis en 
les nostres caixes fortes». El capital i la classe 
política donen per mort el sistema públic de 
pensions, decapitat en l’altar del lliure mer¬ 
cat, però no ens expliquen que només respon 
a l'objectiu de traspassar a la banca privada 
els molts milions d’euros que actualment en¬ 
cara gestiona la Seguretat Social. 

Pel camí, però, es va creant un sistema no 
només profundament injust, on no es garan¬ 
teixen ingressos mínims a les persones que no 
poden treballar per edat o malaltia, sinó que a 
més a més es posa en perill els estalvis de part 
de la classe treballadora, jugats en la ruleta 
russa de la borsa, i sempre amb el perill de per¬ 
dre-ho tot en cas de fallida del banc o la caixa 
privada, fets no gaire inusuals els darrers anys. 

Passin i vegin, senyors i senyores, com en el 
nostre circ de la política s’està desmuntant el 
sistema de pensions públic —ja de per si prou 
precari— en benefici d’uns pocs, que a més 
passen ràpidament —i a conveniència— de 
polític a banquer, i de banquer a polític. 


Unes pensions ja per sota de la mitja 
europea 

Ja abans d’iniciar-se aquesta orgia reforma¬ 
dora, les pensions a l’Estat espanyol ja comp¬ 
taven amb xifres d’escàndol i sota mínims 
en la mitja europea, però aquesta realitat in¬ 
còmoda no ha fet desistir als nostres polítics 
i tertulians. Abans i tot de les darreres refor¬ 
mes, les pròpies fredes dades del Ministeri 
de Treball deixaven constància que la pen¬ 
sió mitja catalana era de només 885 euros 
mensuals —650 en el cas de les dones—, i 
que tres de cada quatre no arribaven ni a mi- 
leuristes. Les comparatives amb Europa no 
deixen lloc a dubte, ja que l’Estat espanyol 
destina només un 10% del seu PIB a pensi¬ 
ons, molt per sota del 13% de mitja de la resta 
d’estats de la UE. 

I malgrat que no hi ha cap dubte sobre la 
precarietat i feblesa de les pensions a l’Estat 
espanyol dins el marc europeu, s’ha generat 
una escalada normativa amb la voluntat de 
reduir el que ja està sota mínims. 

En els darrers anys, primer Zapatero i 
posteriorment Rajoy, han legislat tres grans 
rebaixes de la jubilació, cada una d’elles pro¬ 
metent i declarant —sense cap vergonya— 
que rebaixarien les pensions un 20%, i acom¬ 
panyades dels Reals Decrets dels fatídics 
divendres, en matèries tan sensibles com el 
subsidi de desocupació de majors de 52 anys 
—ara 55 anys— o la rebaixa de les quanties 
en la prestació d’atur. 

Bienni fatídic 

L’estiu de 2011 el llavors president del go¬ 
vern espanyol, Zapatero, entre pressions 
dels mercats i una prima de risc desbocada, 
va portar a terme una de les retallades més 
importants en les pensions dels darrers 30 
anys, amb el suport explícit de les cúpules 
de CCOO i UGT, en un acte que faria avergo¬ 
nyir qualsevol sindicalista. 


La llei 27/2011 es fonamenta en la regla 
d’obligar als súbdits espanyols a treballar 
més anys, jubilar-se més tard, i percebre pen¬ 
sions un 20% més baixes. El partit socialista, 
amb el sorprenent suport dels sindicats ofi¬ 
cials, va augmentar l’edat de jubilació de 65 
a 67 anys, de forma transitòria fins al 2027. 
Alhora, només podrien jubilar-se anticipada¬ 
ment als 61 anys els treballadors acomiadats 
per ERO, augmentant l’edat de jubilació anti¬ 
cipada voluntària fins als 63 anys. Finalment, 
la llei va acabar d’amanir el cop radical als 
pensionistes amb unes condicions quasi im¬ 
possibles per la jubilació parcial, i una igua¬ 
lació a la baixa de la jubilació mínima amb 
els pensions no contributives, actualment a 
347 euros mensuals. 

Aquesta retallada dràstica de les pensions 
va ser una de les darreres i més polèmiques 
mesures de Zapatero, criticada fins i tot tam- 


Pressió de la troica i nou informe 
d’experts imparcials 

Però en Mariano Rajoy no només va incom¬ 
plir als pocs mesos la seva promesa de no re¬ 
tallar les pensions. Només pocs dies després 
d’aprovar-se la reforma, la troica li va imposar 
un nou i concret calendari de mesures a l’Es- 
tat espanyol, entre les quals s'hi inclou la re¬ 
forma de la Seguretat Social per finals de 2013. 

Malgrat que el govern espanyol s’havia 
proposat la data de 2027 per a analitzar si els 
nous canvis eren viables, en només unes set¬ 
manes va organitzar un grup d'experts impar¬ 
cials, que en el temps record d’un sol mes van 
poder analitzar si el nou sistema de càlcul de 
les pensions, amb només dos mesos en vigor, 
era sostenible. 

Sorprenentment vuit dels dotze experts 
que van aconseguir aquest informe tan ac¬ 
celerat treballen directament per a bancs i 




Assemblea Salvem les Pensions al Centre Social de Sants 


SERGI RUGRAND 


bé des de la dreta espanyola, pel que seria 
pocs mesos després el seu successor, Maria¬ 
no Rajoy. Però en arribar al govern, al desem¬ 
bre de 2011, el nou president espanyol Rajoy 
no va retornar l’edat de jubilació als 65, com 
havia promès en campanya. Ben bé al con¬ 
trari, el Real Decret 5/2013, de 15 de març, va 
accelerar radicalment les reformes iniciades 
per Zapatero, augmentant els anys necessa¬ 
ris per a poder jubilar-se anticipadament a 
63 anys si es prové d’un ERO, i a 65 anys per a 
la jubilació voluntària, sempre i quan es tin¬ 
gui la gens despreciable xifra de 35 anys co¬ 
titzats. Si no és així, la resta de treballadors 
es jubilaran amb 67 anys. 


companyies asseguradores, que curiosament 
són les més interessades en les rebaixes de les 
pensions públiques i en què la població es ve¬ 
gi obligada a contractar pensions privades. 

Les conclusions dels experts, dels vuit pagats 
per la banca i del proposat per CCOO —que 
vergonyosament també va avalar l’informe—, 
són tan radicals com previsibles: el sistema és 
insostenible i caldrà treballar fins a una edat 
encara major —proposen els 70 anys— per 
percebre prestacions encara més baixes. 

L'Informe dels experts proposats pel Go¬ 
vern espanyol va coincidir en les mateixes da¬ 
tes amb altres informes, com el realitzat pel 
BBVA i la Patronal espanyola d’assegurances, 


en les quals pràcticament els mateixos ex¬ 
perts van arribar a les conclusions que tan in¬ 
teressaven a la banca i els asseguradores. Una 
coincidència entre tantes d’altres. 

Rebaixa de les pensions ja existents 

En compliment de les recomanacions dels im¬ 
parcials experts el Govern espanyol s’ha atre¬ 
vit a travessar la darrera línia vermella: reta¬ 
llar les pensions ja existents, i no només les 
que s’han de reconèixer en un futur. Una idea 
que fins ara ni s’havien atrevit a plantejar. 

Concretament, una nova llei de desembre 
de 2013 anul·la la revalorització de les pen¬ 
sions a partir de l’IPC —fet que mantenia el 
poder adquisitiu dels pensionistes— substi¬ 
tuint-lo per un nou i complicadíssim càlcul, 
però que si s’hagués aplicat als darrers anys 
hagués donat augments anuals de les pen¬ 
sions de 0,25%. I per exemplificar aquest fet, 
l’augment de les pensions al 2014 ja no va ser 
l’IPC, sinó el ja tristament famós 0,25%, que 
significa una rebaixa real del poder adquisi¬ 
tiu de les pensions. 

Aquest nou càlcul, tan complex com indesxi¬ 
frable, significarà a la pràctica que molts pen¬ 
sionistes veuran com els seus minsos ingres¬ 
sos s'aniran devaluant any rere any, perdent 
poder adquisitiu i de facto, rebaixant-los la 
pensió. La pròpia Ministra Bànez es vanaglori¬ 
ava al presentar a la premsa la nova llei amb 
què només amb aquesta mesura deixaria de 
pagar 30.000 milions d’euros en els propers 10 
anys, mentre càlculs més imparcials han aug¬ 
mentat la xifra a 88.000 milions d’euros. 

Fins i tot el sindicat CCOO, que pel que hem 
vist no ha estat gaire oposat a tantes refor¬ 
mes, ha calculat que en els propers 15 anys 
amb la nova revalorització anual de les pen¬ 
sions els pensionistes perdran un 28% del seu 
poder adquisitiu. 

Grans interessos empresarials i bancaris 

Darrera aquesta onada de retallades s’han 
trobat els empresaris, interessats en pagar 
cada cop menys en concepte de cotitzacions 
a la Seguretat Social, i els bancs i companyies 
asseguradores, àvids d’entrar a gestionar els 
milions d’euros de la caixa de les pensions. 

Els empresaris han fet i fan pressió per a 
poder acollir-se a les cada vegada més excep¬ 
cions que permeten pagar menys —o fins i 
tot no pagar— cotitzacions dels seus treba¬ 
lladors, que és una forma indirecta de rebai¬ 
xar també el salari. En l'horitzó de la patronal 
espanyola es proposa reduir als mínims més 
mínims els costos salarials dels empleats, i hi 
inclouen les cotitzacions. 

Per la seva part, la banca espanyola no pot 
entendre com el govern encara no ha priva- 
titzat un àmbit que gestiona milions d’euros, 
i que li serien de gran servei per a jugar a la 
borsa i augmentar els beneficis de les grans 
entitats financeres. 

El gran perdedor de la nova aposta, però, se¬ 
rà la gran majoria de ciutadans, treballadors 
que fins ara han vist garantits, encara que 
precàriament, els seus ingressos en cas d'in¬ 
validesa, accident o edat avançada, i que amb 
el nou model es veuran sense protecció social. 

Dones que han dedicat anys a la cura de me¬ 
nors, i precaris sense els anys de cotització re¬ 
querits, treballadors acomiadats als 50 anys 
sense possibilitat de jubilar-se fins als 67 o 
pensionistes amb pensions de menys de 600 
euros conformaran algunes de les mil i una 
cares de les víctimes d’aquest nou assalt del 
neoliberalisme a la caixa de les pensions. 













núm. 191 1 Març de 2015 I laburxa.cat 


Burxant a fons I 7 


Alternatives 
a les retallades 


Nova demanda 
d’inconstitucionalitat 
de la no revalorització 
de les pensions a partir 
de 2014 


D e la lectura dels informes 
dels experts imparcials i de 
les lleis del govern espanyol 
se'n podria desprendre que 
estem necessàriament obli¬ 
gats a retallar, si no volem 
caure en l'abisme de la fallida del sistema de 
pensions. Però els estudis més imparcials no 
només han negat les previsions catastrofïs- 
tes, sinó que molts experts també han pro¬ 
posat mesures alternatives per augmentar la 
caixa de la Seguretat Social i consolidar la sos- 
tenibilitat del sistema. L'únic inconvenient 
d'aquestes mesures és que, tot i beneficiar a 
la gran majoria —la classe treballadora—, no 
augmenta els beneficis de la minoria més rica 
—els bancs i caixes—. 

Uns de les principals propostes és l'aug¬ 
ment del control del treball en negre, atenent 
a que la insuficiència en el número d'Ins¬ 
pectors de Treball i les pràctiques il·legals de 
molts empresaris comporten que prop del 
20% de treballadors no cotitzin, treballin sen¬ 
se contracte o altres cobrin una part “en ne¬ 
gre'', defraudant a la Seguretat Social quanti¬ 
tats milionàries. 

Alhora, es proposa eliminar les bonificaci¬ 
ons dels contractes a determinats col·lectius 
de treballadors; amb les darreres reformes 
laborals han augmentat els casos en què els 
empresaris cotitzen menys, i fins i tot pràcti¬ 


cament no cotitzen, per cada vegada col·lec¬ 
tius més amplis de treballadors. Contractes de 
joves, dones i majors de 45 anys compten amb 
reduccions de cotitzacions amb finalitats no 
gaire clares. 

També s'ha proposat augmentar els mà¬ 
xims de cotització; actualment no es pot cotit¬ 
zar més de 3.596 euros mensuals. Per tant, els 
assalariats amb salaris més alts que perceben 
sumes superiors no cotitzen realment pel que 
cobren, deixant d'ingressar a la caixa de la Se¬ 
guretat Social. Per exemple, un alt càrrec que 
cobra 10.000 euros mensuals només cotitza 
una tercera part del seu salari, fet que reper¬ 
cuteix en menys entrades a la caixa de la Se¬ 
guretat Social. 

Finalment, també és possible transferir 
diners públics provinents dels impostos a la 
Seguretat Social, tenint en compte que també 
es destinen a partides més intranscendents, 
com la família reial o armament. 


M ilers i milers de pensi¬ 
onistes han presentat 
demanda en els dar¬ 
rers anys per recla¬ 
mar la revalorització 
de les seves pensions 
de 2012, que van ser congelades amb caràc¬ 
ter retroactiu al novembre de 2012 de forma 
inconstitucional. Aquestes milers de deman¬ 
des resten encara als jutjats a l'espera de la 
sentència del Tribunal Constitucional sobre 
aquesta matèria. Una agitada campanya ve¬ 
ïnal impulsada pel moviment “Salvem les 
pensions'' a Sants, i que ha generat xerra¬ 
des als casals d'avis, associacions de veïns i 
parròquies, a més de taules informatives als 
mercats i centenars de cartells pel barri. 

La reclamació judicial era molt simple. El 
darrer Real Decret de no revalorització de les 
pensions del 2012 segons l'IPC es va aprovar 
al novembre de 2012, amb efectes retroactius 
d'onze mesos abans, des de gener de 2012. Els 
pensionistes reclamen que no es podia apro¬ 


var aquesta llei retroactivament, sol·licitant 
que se'ls aboni la revalorització de les pensi¬ 
ons de gener a novembre de 2012. Les quanti¬ 
es reclamades van, segons cada pensió, d'uns 
125 a 400 euros en total. 

Ara els pensionistes s'estan preparant per 
presentar una nova demanda, aquest cop 
contra la llei de 2013 que determina que les 
pensions a partir de 2014 ja no s'actualitzaran 
segons l'IPC, sinó pràcticament sempre pel 
0,25%. Una nova lluita als Jutjats per aconse¬ 
guir unes pensions dignes. 

El món al revés. 

Els pensionistes, aquells 
que fins ara aguantaven 
mil i una rebaixes 
sense alcar la veu, 
comencen a alcar la veu 

j 

i organitzar-se. 



MontSust (Arts Can Batlló) 


Campanya pez unes 
pensions públiques 
dignes pez a tothom 

L’Assemblea Salvem les Pensions de Sants vol sumar forces per una 
campanya en defensa d’unes pensions dignes per fer front a l'actual 
amenaça de privatització d’aquest prestació bàsica. 


Gemma Pazeza, Sants 


Assemblea es va crear el març de 
W 2013 després d'una xerrada-debat 
- amb el Col·lectiu Ronda sobre les 
retallades de les pensions, on es 
va plantejar la iniciativa per a reclamar la 
revalorització de les pensions. Es va veure la 
necessitat d'organitzar-se i es reuneixen, des 
d'aleshores, cada dimecres a les i8:3oh al Cen¬ 
tre Social de Sants. 

"Si lluitem, hi haurà diners 
per ales pensions" 

En aquest temps l'Assemblea ha promogut 
dos lliuraments col·lectius de sol·licituds a l'Ins¬ 
titut Nacional de la Seguretat Social (INSS) del 
carrer Numància per a la revaloració de les pen¬ 
sions d'acord amb l'IPC de 2012, i n'ha participat 
a sis més, convocats per la Marea Pensionista, 
a la seu de Sant Antoni Maria Claret. Ara estan 
fent un pas cap a una campanya més àmplia, la 
qual —més enllà de la derogació de les darreres 
reformes— reclama el reconeixement de les 
prestacions per jubilació com a dret humà; un 
dret de ciutadania desvinculat del treball i de 
les cotitzacions a la Seguretat Social. 

La campanya vol donar a conèixer les con¬ 
seqüències i com ens afecten les retallades en 
les pensions, ja que, com afirma el Karlos Mar¬ 
tínez, membre de l'Assemblea, «la informació 
que ens donen està molt manipulada». L'ob¬ 
jectiu és mostrar com, sota l'excusa d'una su¬ 
posada insostenibilitat del sistema públic de 
pensions, els diferents governs, conseqüents 
amb la política de privatització de les conques¬ 
tes socials, han intensificat els seus atacs en 


forma de retallades i privatizació de les presta¬ 
cions públiques per jubilació. 

En el manifest que estan confeccionant 
afirmen que «els responsables són la gran 
banca internacional global i les institucions 
públiques internacionals com el Banc Mun¬ 
dial, l'OCDE i la Unió Europea, així com els go¬ 
verns successius». I «els grans beneficiats són 
els capitals financers», ja que davant la por 
que no hi hagi diners per a les pensions públi¬ 
ques, es promouen les privades. També volen 
mostrar que aquests fons privats no són cap 
solució, ja que són molt arriscats, els beneficis 
que acumulen són molt escassos i les comissi¬ 
ons que s'han de pagar són tant altes que fins 
i tot el govern ha fet una llei per limitar-les. A 
més, milions de persones no poden estalviar 
i, per tant, no hi tenen dret. 

Per donar a conèixer aquesta realitat, el 
desembre passat l'Assemblea va organitzar 
la xerrada “Què hi ha darrera dels plans de 
pensions privats?'', al Centre Social de Sants, 
amb la participació de l'economista del Se¬ 
minari d'Economia Crítica Taifa, Miren 
Etxezarreta. 

"Les pensions han de ser 
un dret de ciutadania" 

Davant de totes aquestes amenaces, l'As¬ 
semblea vol informar, però també generar, 
una acció col·lectiva en defensa de les pen¬ 
sions, perquè —com diu el Karlos— «social¬ 
ment no hi ha hagut tanta resposta a l'atac 
contra aquest dret fonamental com hi ha ha¬ 
gut en d'altres». Per això, volen implicar un 
gran nombre de plataformes, associacions, 
moviments socials i organitzacions de de¬ 
fensa dels drets humans. 

Una aproximació 
a la Renda Bàsica 


La Renda Bàsica fa dècades que es debat en cercles 
acadèmics. En els darrers anys, ha passat a ser un tema 
de debat públic per la confluència de diferents factors. 

En els següents paràgrafs intentaré explicar la Renda 
Bàsica i tractaré de posar en relleu la capacitat emancipa¬ 
dora que aquesta mesura pot tenir per a la població. 


Oriol Barras Gómez 


Ouè és la Renda Bàsica? 

La Renda Bàsica és una dotació mo¬ 
netària incondicional que rep tota 
persona ciutadana o resident acre¬ 
ditada pel sol fet de ser-ho, des que 
neix fins a la seva mort. Aquesta 
aportació la rebria qualsevol que 
complís aquest supòsit, indepen¬ 
dentment dels seus ingressos o de si 
treballa o no de forma remunerada. 
Aquestes són les condicions que so¬ 
len especificar tant la Xarxa Renda 

Una Renda Bàsica 
és una dotació 
monetària 
incondicional 
per totes i cada una 
de les ciutadanes 

Bàsica com la Basic Income Earth 
Network (BIEN) la xarxa mundial 
per una Renda Bàsica. 

La Renda Bàsica ha de garantir 
l'existència de qui la rep, proporci¬ 
onant les condicions materials per 
a la seva supervivència, ja que si no 
fos així, perdria potència i capacitat 
emancipadora. Per aquest motiu, les 
diferents quantitats que s'acostu¬ 
men a suggerir comencen a partir 
del llindar de la pobresa. El llindar de 
la pobresa, com a mesura relativa, es 
situa en el 60% de la renda mediana 
del país per unitat de consum. Qual¬ 
sevol persona que tingui ingressos 
o formi part d'una llar amb rendes 
per sota d'aquesta quantitat, és con¬ 
siderada en risc d'exclusió social i 
pobresa. L'índex AROPE —At-risk-Of 
Poverty and Exclusion— no ha dei¬ 


xat de créixer a l’estat espanyol en la 
darrera dècada. 

Garantir aquesta quantia a tot¬ 
hom tindria efectes indubtables 
sobre la pobresa relativa. Però no és 
l'única quantitat que es té en comp¬ 
te. Altres valors, més enllà del 60% 
de la renda mediana per unitat de 
consum, podrien ser el Salari Mí¬ 
nim Interprofessional, que l'any 
2015 es situa a l’estat espanyol en 
648,60 euros al mes. Un altre índex 
més proper és l'indicador de renda 
de suficiència —IRSC— que l'any 
2014 es situava al 569 euros al mes, 
6.829 euros anuals. 

És viable una Renda Bàsica? 

Hi ha diversos informes i propos¬ 
tes per aplicar la Renda Bàsica en 
diferents països, com per exemple 
Irlanda, Regne Unit o Bèlgica, en¬ 
tre d'altres. Ben a prop, tenim Jordi 
Arcarons, Daniel Raventós i Lluís 
Torrens, que l'any 2013 van portar 
a terme una microsimulació per tal 
de provar que la Renda Bàsica pot 
tenir models de finançament facti¬ 
bles. L’article es pot trobar a sinper- 
miso.info . 

Per al model de microsimulació 
utilitzen criteris com ara que la 
Renda Bàsica ha de ser superior al 
llindar de la pobresa, no ha d’estar 
subjecta a 1 TRPF, ha de substituir 
tota prestació pública de quantia 
inferior i la part equivalent de tota 
prestació superior, i no ha d’afectar 
altres partides de despesa pública 
ja existents. Consideren l’IRSC del 
2010, el que suposava 7.968 euros 
anuals, uns 664 euros mensuals 
per a les persones adultes. Per a les 
menors de 18 anys, estableixen una 
cinquena part d’aquesta quantitat, 
1.594 euros anuals. 


Per a la part relativa al finança¬ 
ment, prenen les dades de la recap¬ 
tació de l’IRPF de l'exercici de 2010 
per a Catalunya. Això els permet 
dividir la població catalana en dos 
grups: les que apareixen en les de¬ 
claracions —menors i ascendents 
inclosos— i les que no hi figuren. Per 
al primer grup, la microsimulació 
permet acostar-se a les declarants, 
al voltant de quatre milions de per¬ 
sones, i als prop de dos milions que 
apareixen a les declaracions com 
familiars a càrrec, sobretot ascen¬ 
dents i descendents. La microsimu¬ 
lació cobreix al voltant de sis mili¬ 
ons de persones. 

Per a la microsimulació també 
han proposat una reforma de l'IR- 
PF, que a grans trets suposa un ti¬ 
pus únic —tot i que es podrien fer 
simulacions amb tipus més pro¬ 
gressius— d'eliminació de totes 
les deduccions, reduccions i factors 
correctors de la base, i un tracta¬ 
ment integrat per a les rendes del 
treball i les del capital. A més, per 

Una Renda Bàsica 
no és suficient. 

S'ha d'acompanyar 

d'un estat 

del benestar fort 

una qüestió tècnica, han considerat 
que la recaptació íntegra d'aquest 
impost restaria a Catalunya —en 
realitat reté un 50%—. 

Per tal de finançar aquesta pro¬ 
posta de Renda Bàsica —uns 53.000 
milions d'euros— i seguir pagant 
les partides ja existents de sanitat, 
educació, etc. caldria situar el tipus 
nominal al 49,6%. La microsimula¬ 
ció comptabilitza un 55% dels decla¬ 
rants —un 87% si s'hi afegeixen les 
familiars a càrrec— que surten be¬ 
neficiats directament amb l'aplica¬ 
ció impositiva i la transferència de 
la Renda Bàsica. Tot i així, faltarien 
7.000 milions d'euros per a què fos 
autosostenible per a aquest grup. 

El grup de no declarants són al vol¬ 
tant d'un milió i mig de persones. 
Això suposa un cost de prop d’ 11.300 
milions d'euros. A partir de dades de 
fonts públiques, calculen que l'es¬ 


talvi que suposa l'eliminació de les 
prestacions inferiors a la Renda Bà¬ 
sica i la part pertinent de les presta¬ 
cions públiques superiors equival a 
uns 14.600 milions d'euros. Això su¬ 
posa un superàvit d'una mica més de 
3.200 milions d'euros. El dèficit total 
és d'uns 3.800 milions d'euros. 

Per buscar una via externa per 
finançar aquest dèficit, a l'article 
es cita un informe de GESTHA, un 
sindicat de tècnics del Ministeri 
d'Hisenda, que van proposar al 2012 
una sèrie de mesures per recap¬ 
tar 63.809 milions d'euros, la part 
proporcional del PIB que es produ¬ 
eix a Catalunya equivaldria a uns 
12.000 milions d'euros, dels quals 
només se'n necessitarien 3.800. Per 
una altra banda, existeixen altres 
exemples com la redistribució dels 
ingressos provinents de l'explota¬ 
ció de recursos naturals del país, tot 
i que serien fonts de finançament 
més inestables. 

Així doncs, l'article explica un 
projecte sòlid de finançament d'una 
Renda Bàsica. Prova també que no 
es tracta tan sols d'una qüestió pu¬ 
rament econòmica, i que sovint és 
més la manca de voluntat política 
que no pas la impossibilitat tècnica 
el que frena aquesta proposta. 

Mercat laboral i Renda Bàsica 

Una de les reticències amb què es 
troba la Renda Bàsica és que supo¬ 
sa un desplaçament de la centrali- 
tat del treball remunerat en la vida 
de les persones. Amb les necessitats 
bàsiques cobertes, el fet de treballar 
de forma remunerada podria deixar 
de ser una prioritat, quan no una 
necessitat, per a molta gent. 

Sovint s'argumenta que la Renda 
Bàsica es pot traduir en un gruix im¬ 
portant de persones que deixarien 
de treballar. Però realment supo¬ 
saria una redefinició d'alguns dels 
valors del treball remunerat. La Ren¬ 
da Bàsica podria fer augmentar el 
nombre de cooperatives, l'autoocu- 
pació, el treball voluntari, l'atenció 
dels altres, la participació política, a 
més del treball remunerat a temps 
parcial, per exemple. 

El mercat laboral expulsa cada 
vegada més persones. La Renda 
Bàsica suposaria una millora en la 
capacitat de negociació de les tre¬ 


balladores davant les empreses. El 
manteniment d'un salari mínim 
interprofessional acompanyant 
la Renda Bàsica protegiria més les 
treballadores de possibles abusos. 
Aquelles que volguessin entrar al 
mercat laboral podrien preparar-se 
sense la necessitat de trobar un in¬ 
grés per a la seva subsistència i su¬ 
portar el cost de preparació per a 
processos de selecció. Les entrevistes 
de feina són desmesuradament cos¬ 
toses per a les treballadores en com¬ 
paració amb els costos que suposen 
per a les empreses contractants. 

Les pensions, les pensionistes 
i la Renda Bàsica 

Les pensionistes no haurien d'es¬ 
tar comptant el temps cotitzat per 
veure si han passat prou temps al 
mercat laboral com per viure digna¬ 
ment un cop fora. 

La Renda Bàsica ha de substituir 
tota prestació pública de quantia 
inferior i la part equivalent de tota 
prestació pública superior. Segons 

Sovint és més la 
manca de voluntat 
política que no pas 
la impossibilitat 
tècnica el que frena 
aquesta proposta 

aquesta proposta, les pensions supe¬ 
riors a la Renda Bàsica s'haurien de 
complementar amb les aportacions 
de les cotitzacions. D'aquesta ma¬ 
nera, la Renda Bàsica contribuiria 
al manteniment del Sistema de Pú¬ 
blic de Pensions i s'eliminarien, per 
exemple, pensions contributives. 

Tot i això, la Renda Bàsica per si 
sola no és suficient. Algunes veus 
proposen una Renda Bàsica alta 
com excusa per acabar amb l'estat 
del benestar. No hi ha dubte que la 
Renda Bàsica és desitjable. Per a què 
constitueixi una mesura emancipa¬ 
dora, però, s'ha d'acompanyar d'al¬ 
tres mesures com l'accés a la sanitat 
i l'educació, l'atenció a les persones 
grans o el salari mínim. D'aques¬ 
ta manera, es disposaria del dret a 
l'existència. 


la irat- 

ümtsibtc 

Cooperativa Autogestionària 

COMUNICACIÓ GRÀFICA 

Et sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 47 

Menú migdia 10€ 

Menú pizza 8€ 

www.restauranteputxinellis.com 

RELAT 

La paga 


Oziol Bazzas Gomez 


Ahir vaig anar a sopar a casa del 
meu pare. Entre els convidats hi ha¬ 
via una antiga companya seva de 
feina d'anys enrere. La L. té 61 anys. 
Viu amb el seu marit J. i el seu fill 
M. de 33, que també seien a taula. 
Després de trencar el gel parlant del 
menjar, vam entrar en temes més 
personals. Fa cosa de deu anys que 
la L. es va prejubilar. 

-Aquests últims anys els EREs han 
fet molta por. Però a finals dels 90 
i principis dels 2000, a Telefónica, 
tots els treballadors majors de 52 
anys estaven cridats a adherir-s'hi 
voluntàriament igual que havia pas¬ 
sat abans amb els treballadors de 55 
anys o més. Fins a final d'existènci¬ 


es, dèiem, perquè ho oferien com 
una ganga, com una oportunitat 
molt ventatjosa per al treballador. 

-Quina sort, no? -se'm va escapar. 

-Pots comptar. En aquells anys els 
EREs es deien plans de prejubilació 
i baixes incentivades. Era un eufe¬ 
misme. Eren acomiadaments enco¬ 
berts que feien grans empreses com 
Telefónica, Tabacalera, RENFE o Rep- 
sol. Només afectava al treballadors 
més veterans. Deien que el seu futur 
corria perill perquè el reciclatge era 
massa costós. Substituïr-los per d'al¬ 
tres més joves i més barats contribu¬ 
ïa a millorar la productivitat. Igual 
que ara pot fer qualsevol empresa 
amb treballadors de qualsevol edat. 

-Com és que et vas acollir a un pla 
d'aquests? 

-Llavors jo no estava molt conten¬ 
ta a la feina. En un any em van can¬ 


viar tres vegades de departament 
i això em va provocar ansietat. Em 
vaig imaginar que si no acceptava, 
els canvis continuarien. També co¬ 
neixia algun cas de companys que 
no havien acceptat i s'havien trobat 
que els posaven en situacions tan 
ridícules com mantenir-los al lloc 
sense donar-los res a fer, sense ordi¬ 
nador... -va fer un glop de vi -veure 
aquestes situacions em var fer aca¬ 
bar de decidir-me. 

-Mantenies el sou i tot això, sense 
anar a treballar, no? A mi em sona 
bé. 

-Sí, sona bé. Al principi estava 
molt contenta. Renunciaves a cobrar 
l'atur i cobraves unes tres quartes 
parts del que guanyaves quan tre¬ 
ballaves. Ho havia de rebre fins els 
60 anys. Era com repartir entre dife¬ 
rents anys la indemnització per aco¬ 


miadament. Vaig començar a buscar 
feina de seguida. Al principi vaig 
trobar coses temporals i mal paga¬ 
des en hotels i pensions, d'adminis- 
trativa res. Però a mesura que passa¬ 
va el temps no trobava ni una cosa 
ni l'altra. Amb 54 o 55 anys ningú 
em volia contractar, per molts cur¬ 
sos d'anglès o informàtica que fes. 
-Però tant si treballaves com si no, 
cobraves igualment, oi? 

-Sí, sí. El que passa és que en J. tam¬ 
bé es feia gran. De fet és més vell que 
jo -li va picar l'ullet-. Llavors a ell ca¬ 
da vegada el contractaven menys a 
les obres, i anava fent coses per lliu¬ 
re a veïns i amics, i veïns d'amics, i 
amics de veïns. Anàvem tirant, però 
tot ha pujant molt i la meva paga 
no ha pujat. Sense més ingressos és 
difícil tirar endavant. Ara fa un any 
que se m'ha acabat. Vaig fer una re¬ 


ciclada més, i vaig estudiar un parell 
de cursos d'atenció a persones grans 
i malalts d'Alzheimer. Entre el que 
ingresso cuidant gent gran i el que 
encara va fent en J. ens mantenim. 
En M. també aporta quan té feina, 
però ara està a l'atur. 

La conversa va portar a comentar 
que en M. havia estudiat Química a 
la universitat i que li costava trobar 
feines estables. El meu pensament, 
però, seguia amb la L. Pensava si, de 
saber el que passaria després, ha¬ 
gués acceptat el pla. Pensava si, tot i 
acceptar-lo, hagués actuat de la ma¬ 
teixa manera sabent que aquella pa¬ 
ga de tres quartes parts de sou, seria 
una paga de mig sou al cap de pocs 
anys. 


CINEMA 

Nightczawlez 

de Dan Gilzoy 


CINEMA 

Boyhood 

de Richazd Linklatez 


Lancelot 


Donen Gilroy, germà de Tony Gil- 
roy —director de «El llegat de Bour- 
ne»—, debuta com a director en 
aquest film que ens descriu el tèrbol 
i sinistre món dels Nightcrawlers 
—lladres nocturns—, fotògrafs que 
amb la seva càmera a sobre es pre¬ 
senten ràpidament en escenes de 
crim, incendis o accidents de trànsit 
per captar imatges que després ven¬ 
dran a les televisions buscant sem¬ 
pre el millor postor. És un thriller 
negre molt intel·ligent —el seu guió 
es troba nominat a l'Oscar— que 
ens deixa veure els racons més fos¬ 
cos de la ment humana. Veure fins 
on pot arribar aquest Nightcrawler 
per aconseguir unes imatges que 
després li reporten substanciosos 
beneficis ens deixa clavats a la buta¬ 
ca; es tracta d'una recerca de l’èxit i 
dels diners a través de les desgràcies 
alienes a qualsevol preu sense que li 
tremoli el pols ni es desviï dels pro¬ 
pòsits malaltissos fixats amb ante¬ 
lació. La seva evolució moral és es¬ 
garrifosa i, encara que no es tracta 
d’una pel·lícula de terror, el que ens 


explica és molt més esgarrifós que 
el que podem veure en altres pel·lí¬ 
cules del gènere. 

La interpretació de Jake Gyllen- 
haal —al qual ja vam veure en 
l'oscaritzada «Brokeback Moun- 
tain»— és magnífica; sap moure's 
com un rèptil, la seva sola presèn¬ 
cia infon por i resulta tan hermè¬ 
tica com demoníaca. També molt 
ben descrit el personatge interpre¬ 
tat per Rene Russo com a directora 
d’una televisió que ha de mantenir 
la seva audiència a qualsevol preu, 
cosa que per desgràcia ens sona 
bastant proper, i Riz Ahmed com 
a company de les correries noctur¬ 
nes del protagonista. 

A destacar les imatges nocturnes 
de Los Àngeles presentades amb 
gran realisme gràcies a la seva ex¬ 
cel·lent fotografia. El director de 
fotografia Robert Elswit al costat 
del director i protagonista de la pel- 
lícula van passar un temps amb 
Nightcrawlers reals pels carrers de 
Los Àngeles en plena nit. Allò els 
va proporcionar una valuosa infor¬ 
mació sobre el món que estaven a 
punt de retratar. 



Angel Bzavo 


Boyhood és una pel·lícula feta amb 
els mateixos actors al llarg de 12 
anys per plasmar el viatge cap a 
l'adolescència. A través del desen¬ 
volupament natural del jove Mason 
(Ellar Coltrane) i el seu entorn més 
íntim, Boyhood dubta, resol, enso¬ 
pega, s'aixeca, avança, en definitiva, 
improvitza davant les constants in¬ 
certeses del camí per esdevenir gai¬ 
rebé un documental de la vida ma¬ 
teixa. 

Richard Linklater dirigeix un insò¬ 
lit experiment de conclusions, però, 
sabudes per tots, i és que la respos¬ 
ta de la vida es troba en nosaltres 
mateixos i en totes i cada una de les 
nostres decisions. 

Calen les bones decisions de Link¬ 
later d'escriure assajos d'aquesta 
sensibilitat. Cal que el cinema, com 
Mason, segueixi madurant i ens se¬ 
gueixi sorprenent, i més quan les 
immadures acadèmies que l'hauri¬ 
en de reconèixer sembla que marxin 
a mitja sessió. 



A MOVING12 YEAR EPIC 


THAT ISN'T QUITE LlKE ANYTHING ELSE IN THE HISTORY OF CINEMA.” 
•ANOftEW OHEHIR. >\I.O\ 

PATRÍCIA ellar lorelei ETHAN 

ARQUETTE COLTRANE LINKLATER HAWKE 




fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com PB 

93 667 19 22 c/Riego, 43. 0801 4 Ben. 

RACÓ HISTÒRIC 


La darrera 
oportunitat 



Agus Giralt,Barcelona 


A bans que res llegiu la llis¬ 
ta que segueix a conti¬ 
nuació: Cal Bacardí, Cal 
Barrina, Cal Bernades, 
Cal Biel, Cal Catà, Cal Cosme, Ca l'Es- 
perança, Cal Francès de Cal Cuca, Cal 
Freixes, Cal Gallina, Cal Gravat, Ca 
l'Hereu, Ca l'Ivo, Cal Magre, Cal Man¬ 
tega, Cal Mariano bon veí, Cal Mas- 
saguer, Cal Mangala, Cal Morena, 
Cal Mosques, Cal Mota, Cal Munné, 
Cal Muns, Cal Nicasi, Cal Nones, Cal 
Paretó, Cal Pastor, Cal Pau Valent, Cal 
Pol, Cal Polit, Cal Rius, Cal Sala, Cal 
Santomà, Cal Serraïma, Ca la Sileta 
o Cal Veleta, Cal Tena, Ca la Terese- 
ta Xerraire, La Torre de THort Nou, 
La Torreta de Sants, La Torre del Ti- 
ritant, Cal Valent Gran, Cal Valent 
Petit, Cal Valls, Cal Granota Pobre, 
Cal Maians, La Torre Nova del Vellit, 
Ca la Laia. 

És possible que algun d'aquests 
noms us soni, però el més probable 
és que siguin ben pocs. Són noms 
que ens evoquen a un passat agríco¬ 


la, noms que ens suggereixen histò¬ 
ries d'aquelles que acaben denomi¬ 
nant un espai, però malauradament 
referències que per nosaltres avui 
en dia són incomprensibles. Qui de¬ 
via ser el Mariano bon veí? Era molt 
bocamolla la Tereseta la Xerraire? I 
què hi pinta una Granota Pobre, és 
que n'hi ha de riques? 

Aquests són els noms que deno¬ 
minaven algunes de les masies que 
hi havia a Santa Maria de Sants, un 
municipi que abans de la industri¬ 
alització es dedicava al conreu de 
la terra. Una tasca que va esdevenir 
més rendible quan l'any 1819 es va 
edificar el Canal de la Infanta, que 
portava aigua des de Molins de Rei 
cap a Hospitalet i Sants. Les masies 
properes van poder substituir els 
cultius de secà per hortalisses. 

Malauradament aquests noms 
són poc més que això, noms. Alguns 
edificis cremaren durant la Guerra 
Civil, d'altres van ser engolits pel 
creixement urbanístic i la resta han 
sigut esborrats per l'especulació. Del 
passat rural de Sants queden poques 
restes, La Petita Maria, de la qual no¬ 


més se n'ha mantingut la façana; 
la Torre del Rellotge, l'edifici on hi 
va haver l'arxiu; la Masia dels Cros, 
dins l'escola Institució Montserrat i 
Cal Bruixa, al carrer Parcerissa. 

Segons sembla Cal Bruixa, que va 
estar habitada com a mínim fins 
als anys noranta, podria haver estat 
construïda durant la segona meitat 
del segle XIX quan Josep Elias i Angli 
n'era el propietari, tot i que també 
podria ser una edificació més anti¬ 
ga. Un edifici que amaga racons fas- 
cinants i que es manté en bon estat 
tot i el pas del temps, però una ma¬ 
sia que es podria veure afectada pels 
enderrocs que s'estan realitzant a 
tot l'entorn de Can Batlló. Una masia 
que és la darrera oportunitat d'ex¬ 
plicar el nostre passat més enllà de 
les fàbriques. 


FOGONS DE TEMPORADA 

Com la cuina ens pot ajudar 
a que la nostra canalla mengi millor? 


Núzia May, Masnou 


C rec que el debat existeix 
perquè els temps han 
canviat. Segurament les 
persones grans es pre¬ 
guntaran perquè les no¬ 
ves generacions ens preocupem en 
excés per l'alimentació dels nostres 
fills. Potser, i tot i que multifactorial, 
un dels motius principals d'aquesta 
creixent preocupació pel que men¬ 
gem és el canvi de model alimen¬ 
tari global (sistemes de producció, 
distribució, comercialització) que 
ha generat uns nous costums i hà¬ 
bits alimentaris. Però també ho és 
la manca de traspàs en el saber cu¬ 
linari entre les noves generacions. I 
aquest no s'ha d'entendre com els 
coneixements necessaris per elabo¬ 
rar un bon fricandó sinó que també 
inclou el saber graduar i adaptar la 
pròpia alimentació: tant a la tem¬ 
porada com, més important encara, 
a la dimensió (edat, pes, condició 
física, etc.) de qui ho menja. 

És en aquests temps d'abundàn¬ 
cia que a tots ens cal reaprendre, és 
ara, quan les pràctiques de consum 
(compra, menja, etc.) són tant diver¬ 


ses, que cal marcar unes pautes de 
conducta que afavoreixin l'alimen¬ 
tació dels que encara poden apren¬ 
dre a fer-ho de forma diferent. És 
per aquests, i segurament altres 
motius, que els pares estem preocu¬ 
pats pel què mostrem i expliquem 
als nostres fills. 

És interessant visionar el pro¬ 
cés del menjar com una dinàmica 
complerta que inclou el planificar, 
l'anar a comprar, el cuinar i final¬ 
ment la manera en que es consu¬ 
meixen els aliments elaborats. En 
cada un d'aquests quatre passos po¬ 
dem aprofitar per ensenyar als nos¬ 
tre infants a apropar-se al món de 
l'alimentació d'una manera diver¬ 
tida i que els hi resulti alhora peda¬ 
gògica i atractiva. Planificar el con¬ 
sum de la setmana, per exemple, és 
el primer pas on poder incloure els 
nens en l'activitat d'alimentar-se. 
Explicar què cal menjar a cada àpat 
(vegetals, farinacis, proteïnes, etc.) i 
quins aliments són rics en cada un 
d'aquests nutrients és un primer 
pas per posteriorment deixar que el 
nen esculli algunes de les combina¬ 
cions dels àpats a realitzar. 

A continuació cal comprar tot allò 


que s'ha planificat: portar la canalla 
al mercat és una excel·lent oportu¬ 
nitat per explicar-los la tipologia 
d'aliments que estan a l'abast, els 
diferents formats que tenen cada 
un d'ells (és el mateix un bacallà 
fresc que un bacallà salat?), les pro¬ 
cedències de cada un (del mar, del 
camp, del bosc, etc.) alhora que po¬ 
der aprofitar per escoltar al venedor 
que ens explicarà els consells culi¬ 
naris que segur que despertaran la 
curiositat a més d'un. El mercat és 
un lloc on olorar, mirar i tocar. 

Un cop arribats a casa, amb la cis¬ 
tella de productes ben plena, caldrà 
guardar cada aliment segons la for¬ 
ma de conservació més adequada, 
la canalla estarà encantada d'aju- 
dar-nos si fer-ho és un joc i no una 
obligació. 

Només ens falta cuinar-ho. Hi ha 
nombrosos estudis científics que 
demostren que aquells infants que 
entren a la cuina trien les opcions 
més saludables quan poden esco¬ 
llir el seu propi menjar. Tant és ai¬ 
xí que també és demostrat que els 
metges que saben cuinar recepten 
millors i més adequades dietes als 
seus pacients (i amb més elevats 


percentatges d'èxit). I al final no ens 
enganyem, si ho cuinen ells, s'ho 
mengen. 

I per acabar, i més important en¬ 
cara, cal que ens mengem tot allò 
que hem cuinat. Ens podem pre¬ 
guntar si el que volem és nutrir als 
infants o ensenyar-los a menjar? 
Creieu que si alimentem als nostres 
fills davant la televisió, o qualse¬ 
vol altra plataforma digital, ells se 
n'adonen de la tipologia d'aliments 
que ingereixen, o més important 
encara, de quan estaran tips i per 
tant caldrà deixar d'ingerir? Un nen 
és perfectament capaç de graduar 
la seva gana però li cal aprendre 
dels hàbits: la importància de men¬ 
jar en família, de compartir l'àpat, 
i això vol dir menjar els mateixos 
aliments, adequant les quantitats 
a les que cada un requereix (l'es¬ 
tómac dels infants no és tant gran 
com el d'un adult), pensant que un 
plat complert pot ser una millor op¬ 
ció que un primer i un segon, tenint 
en compte que hi ha dies dolents 
per tots (i que per tant poden te¬ 
nir menys gana) i que també hi ha 
ocasions especials en que es poden 
cometre alguns excessos. Cal poder 


adaptar-se a totes les situacions. 

Important és també ser capaços 
d'involucrar la canalla a participar 
en la celebració de l'àpat: parant la 
taula, invitant-los a generar oca¬ 
sions especials (unes espelmes en 
dia festiu, beure aigua en copa de 
vi) o fins i tot adequant algun dia el 
format del menjar al que és típic en 
altres cultures alimentàries (men¬ 
jar a terra o construir un àpat per 
compartir col·locant tots els plats 
al centre de la taula i que sigui cada 
un que es faci la seva ració, també 
podem fer un àpat en que calgui 
omplir una tortita, una pita o al¬ 
tres suports farinacis, etc.). El que és 
determinant és no premiar mai el 
menjar: no se li pot dir a un infant 
que se li donarà un gelat si s'acaba 
el plat de bledes, automàticament 
li estant enviant el missatge que les 
bledes són dolentes i que el gelat és 
bo. Segurament el que hem de pro¬ 
curar és generar il·lusió a la taula, i 
mai millor dit, ensenyar a menjar a 
partir de l'exemple. Potser l'esforç 
no només l'han de fer ells sinó que, 
a qui també li convindria reapren¬ 
dre per tornar a aprendre, és a tots 
nosaltres. 

Cartografiem 
les experiències 
de l'economia 
solidària al barri 


75è aniversari 
de l’antiga 
escola Perú 


ESCOLA PERU 


t 


SI FORMES PART DE LA 
HISTÒRIA DE L'ESCOLA... 
COMPTEM AMB TU! 

esc0laperu@9majl.com / tel. 933318893 / escolaperu.tk 


L'ESCOLA PERÚ 

CELEBRA EL 75è. ANIVERSARI 


PAH Barcelona 


DISSABTE 21 DE MARÇ 



6 SE MARC DE 2815 


17H AL BLOCONZE , 

CAN BATLLO 


c/ Constitució, 19 

cantonada Mossèn Amadeu Oller 


Aula per confirmar. 


. .. 

MAREGEM 


’ECONOMEA SOCIAL i SOLiDARiA 


INTERESSATS A CARTOGRAFIA LES EXPERIENCIES I PROJECTES DE L'ECONOMIA SOLIDARIA AL BARRI 


FEM VISIBLE L’ALTRE MAPA DE SANTS! 


ORGANITZA: 

AMB LA COL·LABORACIÓ DE: 

PAM A PAM ÉS UN PROJECTE DE: 

PAMAPAMÍ 

El teu mapa de l'economia solidària 

Can lacidtat 

^ -yai mm 

xana 

d'economia 
y SoUdàrta 

AS»' «* Catalunya 



E tl dissabte dia 21 de març entre les nh i les i3h 
s’obrirà l’escola Cal Maiol (antiga escola Perú) 
per celebrar el seu 75è aniversari. Es podrà vi¬ 
sitar l’exposició “ De grupo escolar Perú a Cal 
Maiol”, que recull tota una sèrie de documents i materi¬ 
als que tenen relació amb l’escola durant aquests anys i 
veure les millores que s’han portat a terme aquest darrer 
estiu a l’edifici. 

Aprofiten per comunicar també el canvi de nom de l’es¬ 
cola que a partir d’ara deixa de tenir el nom de Perú (antic 
vaixell presó que era al port de Barcelona l’any 1939) per 
passar a rebre el nom de Cal Maiol (nom de la finca on es 
troba el centre). 


D'ilh a 13h, Visita lliure de l'exposició: 
"De Grupo Escolar Perú a Cal Maiol " 


12.45h, Parlaments 


Podeu aportar materials per a l'exposició: fotografies, treballs, escrits, etc. 


Vivint 

cooperativament 


Redacció 


E s presenta la cooperativa d'habitatge de cessió 
d us de Can Batlló, com a forma alternativa d'ac¬ 
cés a l'habitatge que no passa per la propietat 
privada sinó per l'ús col·lectiu. Es presentarà en 
el marc d'un vermut i calçotada popular 


Llarç 2015. Vine 0 Can BaHI6 a conèixer 



d'habibilgB m cessió sTúr. +INFG: labDrdia.coop 


pe* a rauiogEsliï i i tfrhíiió < 

DIVENDRES* 

Al Bnr nio Can Batlle 

Micro Obert 

Canta, recita, fa ca, balls... 

hí haurà fliíitíos, bíaudes, 
lmpmuteKt&! Sfileocià musical 

Fins les 


DISSABTE 1 


Presentació \ 

actualitat dol projecte d'Imbfotge 
cccpetatly en cessié -trús La B&rda 


Verwytnmsitai 



C/CHÍWiKlé 1 ■l·Sams Li·LÏ ff.'Saiiïiè / L'i Morral Nmi/jf *fGC> Mogúra 

Divendres 6 de març a les 23.30b. 

AfroKoitton (Dr. Batonga) 

Entrada lliure 

Koitton Club (Rossend Arús, 9) 

Dissabte 7 de març a les io:3oh. 

Presentació de la cooperativa d’habi¬ 
tatge en cessió d’ús La Borda. A con¬ 
tinuació, hi haurà vermut musical i 
calçotada popular. 

El preu solidari és de io€ 

Can Batlló (c/Constitució, 19) 

Dissabte 7 de març a les 23.30I1. 

Bypass Dj (Nando Caballero- 8o’s, 90’s 
i música yeye dels 60) 

Entrada lliure 

Koitton Club (Rossend Arús, 9) 

Diumenge 8 de març a les 19.30b. 

Discfòrum (Especial dones músiques) 
Entrada lliure 

Koitton Club (Rossend Arús, 9) 

Dijous 12 de març a les 23.30b. 

El sonido de veldà (salsa brava, cum- 
bia i bugalú) 

Bo d’ajut: 2€ 

Koitton Club (Rossend Arús, 9) 

Divendres 13 de març 22 h 

Dino Ratso (Rock’n’roll), Mad’zelle 
(Pop-rock) 

i The Missing Leech (Pop). 

Associació Local Audiovisual 
Can Batlló (c/Constitució, 19) 


Dissabte 14 de març a les 21b. 

Gonzalo Brown (cançó d’autor- Uru- 
guai) 

Bo d’ajut: 5€ 

Koitton Club (Rossend Arús, 9) 

Dissabte 14 de març 

11 h Club de lectura Biblioteca 
“Lolita” de Vladimir Nabokof 
14 h Calçotada per la ILP d’Educació 
Pública 

20 h Biol-lentos. poesia al rescate, pre¬ 
sentació de llibre i recital de poesia i 
poemes acústics amb Jo Solan. Expo¬ 
sició de poemes des de la presó 
Can Batlló (c/Constitució, 19) 

Diumenge 15 de març a les 12b. 

Festa de Primavera (Vermut, botifar- 
rada, Swing I Diables) 

Entrada lliure 

Koitton Club (Rossend Arús, 9) 

Divendres 20 de març 18 h 

Passi documental “Temps de Can Vi¬ 
es” Escola Datecuenta 
Can Batlló (c/Constitució, 19) 

Dissabte 21 de març 11 h 

Tertúlia i Presentació de llibre: “Hu- 
man Low Cost -mantén tu valor” 
d’Agustín Codina i Remei Romanos 
Can Batlló (c/Constitució, 19) 


Dissabte 21 de març 20b 

Plantem i cremen una Falla a Can 
Batlló Al costat del pipi can 
Espai Valencià de Barcelona 
Can Batlló (c/Constitució, 19) 

Diumenge 22 de març 17 h 

Obra de teatre “1984” Auditori 
Companyia de teatre Liada Nacional 
Can Batlló (c/Constitució, 19) 

Dijous 26 de març 18.30 h 

Documental “Zerrauts ogia-Les va¬ 
gues de la fam” 

Can Batlló (c/Constitució, 19) 

Dissabte 28 de març 

11 h Taller de meditació sonora guia¬ 
da . A càrrec d’Alicia salgado, tallerista 
de kundalini yoga 

21 h Presentació cd “Ojo de buen cube- 
ro” (gent de sants) 

Can Batlló (c/Constitució, 19) 

Diumenge 29 de març 18.30 h 

Documental ReMine.Elúltimomovi- 
miento obrero” 

Can Batlló (c/Constitució, 19) 

Dissabte 11 d’abril 

Taller: Amors i desamors als movi¬ 
ments socials. 

Places limitades, aportació econòmica 
de 6€ per poder sufragar les despeses 
de viatge 

http://www.laciutatinvisible.coop/ 
La Ciutat invisible (c/ Riego 35) 


Dilluns, dimarts, dijous, divendres i 
dissabtes de íoh a 13b 
Tardes: dilluns, dimarts, dimecres 
i dijous de 17b a 20b; i divendres de 
i8h a 21b. 

Biblioteca Popular Josep Pons 
Can Batlló (c/Constitució, 19) 

De dilluns a dimecres de 17 a 24b 
Dijous de 17 a íh 
Divendres de 17 a 2h 
Dissabtes de 12 a 2h 

Espai de trobada. 

Ateneu La Base 

(carrer Hortes 10, Poble Sec) 

Dilluns, dimarts i dimecres 
Matins io-i3h Tardes i8-2ih 

Espai de preparació física 

multidisciplinar 

Can Batlló (c/Constitució, 19) 

Dijous i divendres de 10 a 13b 

Espai familiar La Nau 
Can Batlló (c/Constitució, 19) 

De dilluns a divendres de i8h a 22b 

Rocòdrom 

Can Batlló (c/Constitució, 19) 

Cine-Bistrot 

Zum zeig (carrer Béjar 53) 

Teatre contemporani català 

Sala FlyHard (carrer Alpens, 3) 


Dimarts iih-i3h i i8h-i9h, divendres 
iih-i3h i dissabte uh-i3h. 

Hort comunitari 

Can Batlló (c/Constitució, 19) 

Tots els dimarts i dijous 18:30 

Distribuidora editorial La Malobe’ema 
Ateneu Llibertari de Sants (Maria Vic¬ 
tòria, 10) 

El tercer divendres de cada mes (18- 
24b) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimarts ioh-i2.45h i 
i8h-20.45h 

Espai obert d’assaig lliure a l’auditori 
Can Batlló (c/Constitució, 19) 

Cada dimecres i dissabtes ioh-i3h 

Tallers d’oficis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon dissabte de cada mes 

Merkadillo Punk 

Can Batlló (c/Constitució, 19) 

Miren Etxezarreta 

Seminari d’Economia Crítica Taifa 

Miren Etxezarreta, economista i membre del Seminari 
d’Economia Crítica Taifa, col·labora amb la campanya 
contra la privatització de les pensions impulsada per 
l’Assemblea Salvem les Pensions de Sants, des d’on ajuda a 
desmuntar els arguments que defensen que les pensions 
públiques són insostenibles i que apunten cap a la seva 
privatització. 



Gemma Paxexa 


Una de les argumentacions 
per reformar el sistema 
públic de pensions és la seva 
insostenibilitat a llarg termini. 
Són insostenibles les pensions? 

Socialment no hi ha res insoste¬ 
nible, perquè una societat hauria 
de distribuir el que té com li sembli 
oportú. Per tant, si partim de com te¬ 
nim organitzat actualment el siste¬ 
ma, poden haver-hi dificultats en el 
finançament de les pensions, però el 
problema de fons són les premisses 
de partida. 

Ens diuen que hi ha massa perso¬ 
nes grans i, cada vegada, menys jo¬ 
ves per sostenir les pensions. En pri¬ 
mer lloc, per què l'únic pressupost 
que ha d'estar equilibrat és el de les 
pensions de jubilació quan no ho es¬ 
tà cap altre pressupost de l'Estat, ni 
el del Govern, ni el de la Justícia, ni 
el de l'Educació, ni el de la Sanitat, ni 
encara menys el de la Casa Reial i el 
de l'Exèrcit? Això és una decisió polí¬ 
tica, no econòmica. 

En segon lloc, és cert que cada ve¬ 
gada hi ha menys joves i tenen sala¬ 
ris més baixos, però no hi ha cap raó 
per a que les pensions es financin 
només amb les contribucions dels 
treballadors en actiu. Si el 56% de la 
riquesa va als capitalistes en termes 
de benefici i el 44% als treballadors 
en termes de salari, només aquests 
darrers aporten a les pensions, mal¬ 
grat els beneficis també provenen 
del treball. Aquest és un punt cen¬ 
tral en la trampa de les pensions. 

Paral·lelament a les retallades 
en les pensions públiques creixen 
els fons privats. Com s’ha produït 
aquest procés i en quin moment 
es troba? 

L'atac a les pensions no es deu no¬ 
més a que hi poden haver problemes 
de finançament, si no que al darre¬ 
ra hi ha una estratègia del capital 
financer que vol que les persones 
que tenen estalvis contractin pensi¬ 


ons privades i una forma d'aconse- 
guir-ho és espantant-les amb que no 
n'hi haurà de públiques. De fet, els 
capitals financers es queixen de que 
a Espanya les pensions públiques 
encara són bones i diuen que han de 
baixar més perquè n'hi ha poques 
de privades i, així, la Seguretat Social 
gastaria menys. És a dir, convergei¬ 
xen diferents objectius, però el prin¬ 
cipal és l'interès de les institucions 
financeres. 

El Banc Mundial té un disseny, en 
el qual hi ha una pensió pública mí¬ 
nima pels molt pobres; una pensió 
obligatòria, però privada; i encara 
una altra pensió privada pels més 
rics que ho vulguin. 

Actualment les pensions privades 
tenen aquí molt bones desgravaci¬ 
ons fiscals, però el capital financer 
vol que les contribucions obligatòri¬ 
es, en comptes d'anar a l'Estat, vagin 
directament als bancs, com passa a 
EEUU. De fet, ja ho estan començant 


a fer; quan encara hi havia aug¬ 
ments de salaris a l'administració 
pública, es va pactar per conveni que 
el 0,5% es destinés a un fons de pen¬ 
sió privat. Així, els sindicats es fan 
còmplices de la privatització de les 
pensions i en treuen un rendiment; 
CCOO i UGT han creat una empresa 
amb el BBVA, el Banc de Santander 
i la Caixa per gestionar les pensions 
privades. 

Cal tenir en compte també que, 
malgrat el que ens diu una publici¬ 
tat cara i enganyosa, per tal que els 
fons privats et donin una pensió 
decent cal acumular una quantitat 
enorme de diners. 


Miren Etxezarreta 

Ouin paper tenen, doncs, els 
organismes internacionals, i 
també la Unió Europea, en les 
reformes de les pensions? 

Hem de tenir present que darrera 
de tota la maniobra es troba el capi¬ 
tal financer. Un primer pas impor¬ 
tant va ser amb el cop d'estat a Xile 
de Pinochet, el 1973, i a l'Argentina, 
el 1976, quan EEUU va començar a 
experimentar i va aconseguir subs¬ 


tituir en aquests països les pensions 
públiques per privades. 

Als anys 80 es va començar a par¬ 
lar més de la crisi de les pensions i 
el 1988 es va aprovar a Espanya la 
Llei sobre pensions privades, que 
creava aquesta figura jurídica. El 
1994 el Banc Mundial, representant 
del capital financer, va fer un infor¬ 
me que va ser la punta de llança per 
impulsar el tema de la crisi de les 
pensions. 

La Unió Europea també ha defen¬ 
sat sempre que hi ha crisi de les pen¬ 
sions, tant per una concepció ideolò¬ 
gica neoliberal, - que assumeix amb 
tota la seva força a finals dels anys 


90 -, com per aconseguir desenvo¬ 
lupar un mercat de capitals potent 
a Europa. 

Com estan afectant totes aquestes 
maniobres a les condicions de 
vida i a les situacions de pobresa, 
especialment entre les dones que 
tenen pensions més baixes? 

A l'estat espanyol les pensions 
han servit, fins ara, per a pal·liar la 
pobresa, tot i que des dels Pactes de 
Toledo de 1995 totes les reformes 
han anat dirigides a disminuir les 
pensions públiques. 

Actualment, la pensió mitjana de 
jubilació és una mica superior als 
900 euros. El problema d'avui és que 
amb aquests 900 euros, en molts 
casos, viu tota la família perquè els 
fills i néts estan aturats. 

Un altre problema és que hi ha 
pensions per sota dels 350 euros, i 
són les dones les que tenen pitjors 
pensions per dues raons: per una 
banda, pels salaris més baixos i, d'al¬ 
tra banda, perquè moltes no com¬ 
pleixen els requisits per obtenir el 
100% de la pensió, com ara arribar a 
un cert un nombre d'anys cotitzats. 
No acusaria a les pensions de gene¬ 
rar la pobresa, però sí que hi ha un 
interval important de pensions de 
pobresa i, en general, la situació de 
les dones és més dèbil, sobretot, de 
les vídues. 

Davant de l’atur i la precarietat 
laboral, i de les dificultats per 
cotitzar a la Seguretat Social, com 
veus altres propostes de garantia 


Sergi Rugrand 

de rentes com la renta bàsica? 

Per una banda, tenim el sistema 
de pensions actual que pot ser mi¬ 
llorat. Per l'altra, hem de tenir visió 
de futur i, donat que cada vegada hi 
ha i hi haurà menys ocupació, hem 
de lluitar per sistemes de drets soci¬ 
als no vinculats al treball. En aquest 
sentit, una renta bàsica vinculada a 
la ciutadania podria ser una bona 
mesura per iniciar sistemes de ben¬ 
estar més adequats a les societats 
del futur. Econòmicament es podria 
aconseguir, però cal lluitar, perquè 
el sistema fiscal hauria de ser com¬ 
pletament diferent. El problema de 
les pensions és de premisses i de sis¬ 
tema fiscal. 

Com valores la resposta social 
a les reformes de les pensions 
i, en concret, la campanya de 
l’Assemblea Salvem les Pensions 
de Sants? 

La veig amb molta simpatia, però 
caldria ampliar-la i, especialment, 
que hi participessin més movi¬ 
ments socials. Seria desitjable una 
mica més de conjunció, en la línia de 
les marees per l'educació, la sanitat... 
També caldria implicar les generaci¬ 
ons que tenen 40 i 50 anys. Cal que 
s'adonin del perill que corren i que 
no acceptin que no tindrem pensi¬ 
ons. Les pensions s'han creat en base 
a la lluita i si no lluitem deixem fer 
al capital. 


“Darrera l’atac a les 
pensions hi ha una 
estratègia del capital 
financer” 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 

la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 

Mansilla, Isabel Benítez, Jordi Juan 
Monreal, Sílvia Alberich, Concha 
Liano, Sergi Rugrand, Marga Olalla 

